Grundlovsdag holdes i coronaens skygge - TV 2\nGrundlovsdag holdes i coronaens skygge\n5. jun. 2020, 08:46\nHvad skete der? Grundlovsdag fejres indførelsen af den første danske grundlov 5. juni 1849. På grund af coronasituationen foregik mange af årets grundlovsarrangementer online. De kunne blandt andet streames på Facebook, men TV2.DK samlede dem alle her.\nHvem talte? Tidligere har Lars Løkke Rasmussen (V), Kristian Thulesen Dahl (DF), Jakob Ellemann-Jensen (V), Josephine Fock (Alt.), Rosa Lund (EL), Pia Olsen Dyhr (SF), Morten Østergaard (R), Alex Vanopslagh (LA), Søren Pape Poulsen (K), Pernille Vermund (NB) og Mette Frederiksen (S) talt. Se hele statsministerens tale her.\nLøkke: Min opbakning er trukket tilbage\nTidligere statsminister Lars Løkke Rasmussen (V) holder også en grundlovstale. Han indleder med at bemærke, at "der er løbet meget vand under broen" siden sidst. Grundlovsdag sidste år var han statsminister nogle timer endnu og formand for Venstre. I dag er han almindeligt medlem af Folketinget.\nHan glæder sig over at have været med til at efterlade et Danmark med så stærk en økonomi, at det nu har været muligt for Mette Frederiksen (S) og resten af regeringen at lave hjælpepakker for et trecifret milliardbeløb. Og han roser statsministeren for hendes resolutte nedlukning af Danmark.\nMen derefter gentager han sit standpunkt om, at magten skal tilbage til folkestyret. Han vil have de ekstraordinære corona-beføjelser, som regeringen fik, da coronakrisen brød ud, tilbagerullet.\n- I dag fejrer vi folkestyret. Derfor skal mit væsentligste ønske netop denne dag være, at vi får folkestyret igen. Jeg har selv - som et af 179 folketingsmedlemmer - lagt stemme til, at regeringen har fået disse vidt udvidede kompentencer. Men min opbakning til det den er trukket. Der er brug for, at Folketinget igen tager den legitime del af magten, som tilfalder Folketinget, siger Lars Løkke Rasmussen.\nEngell: Slinger i valsen fra en presset DF-formand\n- Det er en presset Thulesen Dahl, der taler til kernetropperne i dag.\nSådan lyder det fra TV 2s politiske kommentator, Hans Engell, oven på formanden for Dansk Folkepartis grundlovstale.\nHan bed særligt mærke i Thulesen Dahls udmelding om, at Danmark skal følge briternes eksempel og forlade EU, hvis det lykkes briterne at få en god løsning. Ifølge Hans Engell er det første gang, at partiformanden melder så klart ud, at han går ind for et 'Dexit'.\n- Der har været meget slinger i valsen hos DF – vil de ud af EU? Vil de ikke ud af EU? Nu lægger de op til et brud, siger Hans Engell, der mener, at der er bred opbakning til den kurs blandt DF's vælgere.\nThulesen Dahl om modgang: - Vi render ikke af pladsen i modgang\nDansk Folkepartis formand Kristian Thulesen Dahl holder grundlovstale under digital grundlovsfest på Lykkesholm Slot i Ørbæk på Fyn, fredag den 5. juni 2020. Foto: Claus Fisker / Ritzau Scanpix\nDer er fortsat brug for Dansk Folkeparti til at stå vagt om indvandringspolitikken og de ældres vilkår, lyder det også fra Kristian Thulesen Dahl, der runder sin tale af med at adressere partiets aktuelle situation.\n- Selvom tiden siden folketingsvalget for præcis et år siden ikke har været nem for Dansk Folkeparti, er vi i arbejdstøjet. Vi render ikke af pladsen i modgang. Det er netop i modgang, man ser, hvad folk er lavet af. Det er altid nemt at være med i en opgangstid, siger DF-lederen og takker alle i partiets bagland, "som fortsat kæmper" for Dansk Folkeparti.\nDe seneste to uger har fem byrådsmedlemmer på Sjælland forladt Dansk Folkeparti. Tre af dem er gået til Nye Borgerlige.\nIfølge en ny måling, som Epinion har foretaget for Altinget og DR, haler Nye Borgerlige ind på DF. Nye Borgerlige ville få 5,8 procent af stemmerne (dvs. 10 mandater), hvis der var valg i dag. Samtidig ville Dansk Folkeparti få sit dårligste valgresultat nogensinde med opbakning fra blot 6,8 procent af vælgerne og 12 pladser i Folketinget. I dag har partiet 16.\nFor en måned siden sagde Thulesen Dahl: - Der er ikke noget alternativ til EU\nSå sent som 1. maj spurgte TV 2 News Kristian Thulesen Dahl direkte, om Danmark skal ud af EU. Her var meldingen ikke så direkte som i dag. Han svarede:\n- Vi ønsker at se, hvad briterne når frem til. Det er klart, at vores håb er, at briterne får en handelsaftale, der er gunstig, så der stadig kan være fri handel mellem os og briterne. Og det er klart, at så kan det være en interessant løsning for Danmark også. Vi har jo hele tiden holdt fast i, at den dag, hvor danskerne skal have en mulighed for at stemme om vores tilhørsforhold til EU, der skal det være på et tidspunkt, hvor vi har et alternativ. Det har vi ikke lige nu, og derfor ønsker vi ikke nogen afstemning i dag. Men det er klart, at vi håber, at der i fremtiden kommer en mulighed for, at danskerne kan tage stilling til flere forskellige måder at være tilknyttet Europa på, hvor det ikke nødvendigvis behøver være den måde, vi er i dag.\nDer er skærpet EU-retorik fra DF’s formand, Kristian Thulesen Dahl. Han ønsker et opgør med EU, der ”undergraver Danmarks selvstændighed”.\n- Dansk Folkeparti er modstander af EU. Derfor ønsker vi, at Danmark får en anden tilknytning til de andre europæiske lande, hvor vi bevarer frihandelen med de øvrige europæiske lande, men hvor vi vrister os fri af den politiske omklamring. Den omklamring, der er i færd med at gøre Europa til en omgang leverpostejfarvet gennemsnitstristhed. Hvor de gamle nationalstater med deres særkender står for fald til gengæld for et bureaukrat-styre fra Bruxelles.\n- Hvis briterne får en god løsning, bør vi i Danmark gå samme vej. Ellers må vi se Norges vej. Frihandel uden den politiske union er vores mål. Vejen dertil kan vi diskutere, lyder ordene.\nKristian Thulesen Dahl kritiserer regeringen for at handle egenrådigt\nDer er ros til Mette Frederiksen og regeringen for at lukke Danmark hurtigt ned. Men så stopper den gode stemning også på Lykkesholm Slot på Fyn, hvor Kristian Thuelsen Dahl (DF) holder grundlovstale. Han kritiserer statsministeren og regeringen for at handle for egenrådigt.\n- Sundhedsmyndighederne bliver spurgt, når det passer ind politisk. Kørt ud på et sidespor, når deres vurderinger siger noget andet, end Socialdemokratiet vil. Myndighedspersoner bliver trukket frem på pressemøder, når det stiller regeringen i et godt lys, men de er pludselig væk fra pressemøderne, når de er besværlige. Folketingets partier inddrages, når det skal bruges til at vise, at vi alle står sammen. Når Folketingets partier så har en anden holdning end Socialdemokratiet, holder man bare op med at holde møder med partierne. Så kører man selv, siger han.\nDF-formanden ville ønske, at Folketingets partier kunne finde fælles løsninger på coronakrisens spørgsmål, i stedet for at alle skal ”vente på et nyt pressemøde, hvor en statsminister bare orienterer befolkningen”.\nPolitisk redaktør: Ellemann står og fægter i blinde\nJakob Ellemann-Jensen holdt en klassisk grundlovstale, men han var tilbageholdende i sin kritik af regeringen, mener Troels Mylenberg, TV 2s politiske redaktør.\nEllemann fokuserede en stor del af sin tale på genopbygning af den danske økonomi efter coronakrisen. Her kan man vælge Venstres vej eller regeringens vej, lød det. Men problemet er, at Venstre har svært ved at overbevise andre om at følge partiets vej ud af krisen. Den går blandt andet gennem halvering af momsen og andre økonomiske incitamenter.\n- Det er, som om at de forhandlinger om genopretningen af den danske økonomi ikke rigtig vil begynde. Mette Frederiksen holder med sit jerngreb fast i, at vi ikke er der, hvor vi kan begynde at tale om det endnu. Vi er stadig i hjælpepakker og coronaens tid. Der står Jakob Ellemann og fægter lidt i blinde, for han vil så gerne i gang med at få hjulene i gang og få folk tilbage i arbejde. Men det hele står ligesom og venter på en anden, der har foden på bremsen og speederen og i øvrigt også har fat i gearstangen, nemlig Mette Frederiksen, siger Troels Mylenberg.\nEllemann: Magtbalancen skal genoprettes\n- Ekstraordinære beføjelser, der griber ind i danskernes frihed, skal ikke vare ét minut længere end højst nødvendigt, lyder det også fra Venstres Jakob Ellemann-Jensen.\nEn række blå politikere samt Enhedslisten kræver, at de ekstraordinære corona-beføjelser, som regeringen fik, da coronakrisen brød ud, skal tilbagerulles før tid. Lovene ophæves automatisk til marts næste år, men ifølge de kritiske partier er der alt for længe til.\n- I et par måneder har vi rykket på magtbalancerne. Stillet over for en krise gav Folketinget regeringen store beføjelser – større end i mange år. Men balancen skal genoprettes. Grundloven deler magten i tre. Nu er det på tide, at regeringen igen nøjes med en tredjedel, lyder det fra Ellemann.\nEllemann er flov over Danmarks svar på Italiens bøn om hjælp\n- Da Italien bad om hjælp i Europa, blev det mødt med et skuldertræk fra den danske regering. Til sidst tilbød den danske regering Italien nogle gamle respiratorer og et ubemandet felthospital. Ingen af delene kunne bruges til at behandle corona-patienter. Regeringens samfundssind stopper ved grænsen. Regeringen stopper meget ved grænsen i de her dage – alt for meget. De havde mulighed for at hjælpe, men ville ikke. Regeringens svar var det modsatte af den vilje til at hjælpe andre, som utroligt mange danskere har vist de seneste måneder. Jeg er stolt af at være dansker. Det vil jeg altid være. Men jeg er ikke stolt af den danske regerings svar på Italiens bøn om hjælp, lyder det fra Venstres formand, Jakob Ellemann-Jensen.\nUdenrigsminister Jeppe Kofod (S) fik i forrige uge en næse af Folketinget. Ifølge ministerens forklaring var han ikke klar over, at de respiratorer, som Danmark tilbød Italien, ikke kunne bruges til behandling af coronapatienter. Italien endte med afslå tilbuddet.\nDanmark er ved at vende tilbage til hverdagen igen. Men der er en krise, som ikke er håndteret endnu, advarer Venstres formand, Jakob Ellemann-Jensen: den økonomiske krise.\nNæsten 50.000 har allerede mistet jobbet. Og flere vil formentlig følge.\n- Venstres mål er klart. De danskere, der har mistet jobbet, skal have et nyt. Det haster med at genstarte den danske økonomi. Ledigheden må ikke bide sig fast. Venstres plan er klar. Flere penge mellem hænderne. Gang i hjulene. Og tryghed med et skatte- og afgiftsstop, siger han og remser op:\n- Vi vil fremrykke skattelettelser. Så familierne allerede i år kan slette licensen fra budgettet, få en lavere elregning og få mere udbetalt på lønsedlen. Vi vil halvere momsen resten af året. En klækkelig skatterabat, der vil gøre varer billigere og sætte gang i hjulene – på restauranter, i sommerlandet og i butikker. Og vi vil sætte en stopper for nye skatter og afgifter, der sender arbejdspladser ud af landet og skaber utryghed om økonomien for både virksomheder og borgere.\nJakob Ellemann-Jensen holder grundlovstale 5. juni 2020. Foto: TV 2\nDen næste partileder til at afholde grundlovstale er Venstres Jakob Ellemann-Jensen. Han indleder sin tale med en tak til alle, der den seneste tid har bragt store ofre, og alle, der har fået Danmark til at fungere under nedlukningen.\n- Jer, der har sørget for vand i hanen, strøm i kontakten, varer på hylderne og åbent for takeaway. Jer, der har løftet opgaven i sundhedsvæsnet lige fra sygeplejersker, sosu’er og læger til de portører, bioanalytikere og lægesekretærer, der fik det hele til at køre på et tidspunkt, hvor verden var usikker. Og alle jer – både i private virksomheder og i det offentlige – der har gjort jeres bedste, selvom det ikke har været let. Tusind tak.\n- Vi har ikke kunnet gøre de ting, vi ville. Det har vi ikke, fordi vi har en coronakrise. Heldigvis bor vi i et land, hvor det er demokratiet, der i en kort overgang har sat vores grundlovssikrede ret ud af kraft. Jeg synes, vi skal mærke efter, hvor store konsekvenser det har, når vi ikke kan bruge vores rettigheder. Naturen og klimaet skal have samme rettigheder som os mennesker. De skal skrives ind i grundloven, siger Alternativets politiske leder, Josephine Fock, i sin grundlovstale.\nDet er ikke kun grundlovsdag i dag - det er også international miljødag, minder hun om.\nSF vil fremrykke grønne tiltag og minimumsnormeringer\nNæste store politiske og samfundsmæssige udfordring er at finde en vej ud af corona-krisen. Det vil SF's Pia Olsen Dyhr slå sammen med klimatiltag, siger hun i en grundlovstale sendt fra hendes egen have. SF vil fremrykke de kommende års planlagte grønne investeringer, så de skaber jobs i dag og ikke om to år.\n- Det er nu, vi skal have gang i hjulene. Det gælder især den grønne omstilling, hvor vi i forvejen har travlt med at nå vores mål. Vi skal have energirenoveret vores folkeskoler og andre offentlige bygninger, så vi sparer på energien. Vi skal sætte flere ladestandere op, så det bliver naturligt at køre i elbil. Lige nu er der afsat 100 millioner kroner om året de næste fem år, men vi kan da bruge pengene meget hurtigere. Mange fornuftige grønne projekter står bare og venter. Lad os sætte gang i dem nu. Det vil gøre gavn for klimaet, men også for økonomien, siger Pia Olsen Dyhr.\nSF ønsker også at investere i velfærd. Forholdene på landets sygehuse skal være bedre for både de læger og sygeplejesker, der er gået forrest i håndteringen af corona, og patienterne på ventelisterne. Og så vil partiet fremrykke aftalen om minimumsnormeringer i landets daginstitutioner.\n- Vi har set, hvad coronanormeringerne betyder i daginstitutionerne. Lad os da fremrykke vores aftale om at indføre minimumsnormeringer. Det virker. Det giver gladere børn, siger Pia Olsen Dyhr.\nSF's Pia Olsen Dyhr tager regeringen i forsvar imod de partier, der kritiserer den for at have lukket Danmark for hurtigt og for meget.\n- Det er naturligt, at vi skal have undersøgt, hvad der skete, hvor godt forberdte vi var, og sikre, at vi står endnu stærkere, næste gang en krise som corona rammer os. Men jeg synes, kritikken kammer over. Det virker, som om nogle er mere interesserede i at gå efter manden end bolden. Og ærligt talt synes jeg, det er meget nemt at være bagklog. Lidt for nemt, siger hun i sin grundlovstale.\nEnhedslisten: Blå partier er hykleriske\nEnhedslistens retsordfører, Rosa Lund, langer i sin grundlovstale ud efter partier, der har støttet Inger Støjberg i forbindelse med afhøringerne i Instrukskommissionen:\n- Sagen handler ikke om, hvorvidt vi skal hjælpe unge piger ud af tvangsægteskaber. For det skal vi. Altid. Uden tøven. Vi skal give pigerne flere rettigheder, ikke tage nogle fra dem, siger Rosa Lund.\n- Men Inger Støjberg har som minister ulovligt frataget dem deres ret til individuel sagsbehandling. De såkaldte lov-og-orden-partier i blå blok står på spring med både dobbeltstraf og fængsel, når en 16-årig begår hærværk i et udsat boligområde. Men samtidig bærer de Inger Støjberg rundt i en guldstol for at have brudt loven som minister. Det er hyklerisk og fuldstændig uacceptabelt i et demokrati.\nOgså Simon Emil Ammitzbøll-Bille, fhv. indenrigsminister fra Liberal Alliance og nu Partiet Fremad, revsede Venstres Støjberg for hendes ageren og "hendes slyngveninde fra Nye Borgerlige", Pernille Vermund, der i øjeblikket fører kampagner til støtte for Støjberg.\nDer er sket for lidt på klimafronten siden folketingsvalget for et år siden, siger de radikales leder, Morten Østergaard, i sin grundlovstale.\n- Jeg har været længe nok i politik til at vide, at det kan gå hurtigt. Og langsomt. Vælter en finanskrise vores økonomi, eller truer en pandemi vores sundhed, kan politikerne gå i dagevis uden søvn for at lave hjælpepakker. Omvendt er der ingen ende på de kommissioner, partnerskaber og eksperter, der skal høres, når tingene skal trækkes i langdrag. Og her er vi desværre med klimakrisen: Det går for langsomt, siger Morten Østergaard og gentager truslen om at trække støtten til regeringen.\n- Det startede godt efter valget. Et bredt flertal i det nye Folketing fandt hurtigt sammen om et ambitiøst klimamål: Danmark skal i 2030 reducere sin CO2-udledning med 70 procent. Men siden er der er gået business-as-usual i klimakampen på Christiansborg. Det ambitiøse klimamål bliver ikke fulgt op af tilsvarende ambitiøs klimahandling. Det er derfor, vi radikale igen og igen kræver grøn handling. Det er derfor, vi siger til regeringen, at vores støtte er betinget af, at den ikke bruger den ene krise som en undskyldning for ikke at ville gøre noget ved den anden.\nFællesskabet har vist sit værd den seneste tid, siger Liberal Alliances Alex Vanopslagh i sin tale. Danskerne har vist, at de kan stå sammen, ændre adfærd og tage ansvaret på sig. Han glæder sig over, at sammenholdet og det nationale fællesskab står stærkt - og "helt bestemt stærkere, end hvad Mette Frederiksen og hendes regering gik og troede".\nHavde regeringen haft større tillid til danskernes sunde fornuft og deres fællesskabsfølelse, "så havde vi nok kunnet nøjes med færre indgreb og mindre nedlukning, mener han.\n- Der er mange, der har fået den fikse idé, at det næsten er Mette Frederiksen personligt, der har stoppet coronavirus i Danmark, siger han.\n- Men det er ikke forbud og påbud og hastelove og indskrænkninger af friheden, der har fået os igennem den her sundhedskrise. Nej, det er derimod den ændrede adfærd hos danskerne. Danskernes sunde fornuft og personlige ansvar og vores evne til at ofre os for fællesskabets skyld. Det er altså værd at huske på og klappe os selv på skuldrene, inden vi begynder at klappe politikerne på skuldrene, siger Alex Vanopslagh.\nRadikale kræver hurtig klimahandling\nRadikale Venstres politiske leder Morten Østergaard holder grundlovstaler ved et 10 timer langt arrangement Grøn Grundlovsdag på Christiansborg Slotsplads, fredag den 5. juni 2020. Foto: Philip Davali / Ritzau Scanpix\nDe Radikales leder, Morten Østergaard, siger i sin grundlovstale, at de radikales støtte til S-regeringen er betinget af hurtig klimahandling. Det går ikke, at klimadagsordenen bliver sat til side på grund af coronakrisen:\n- Det er derfor, vi radikale igen og igen kræver grøn handling. Det er derfor, vi siger til regeringen, at vores støtte er betinget af, at den ikke bruger den ene krise som en undskyldning for ikke at ville gøre noget ved den anden, siger Morten Østergaard i talen, der afholdes fra Christiansborg Slotsplads.\nÆldre skal ikke rammes hårdest, siger Søren Pape\nCorona-nedlukningen er gået hårdest ud over de ældre, mener Søren Pape Poulsen (K). De har savnet "selskab, samtaler og indtryk" og måttet udholde lange dage i en lænestol på et plejehjem uden deres kære.\nSøren Pape Poulsen glæder sig over, at det for manges vedkommende igen er muligt at mødes "igennem plexiglas, håndsprit og afstand". Men lærdommen må være, at de ældre ikke skal betale den højeste pris, hvis vi skulle blive udsat for en pandemi igen.\n- Rammes vi igen af en pandemi, må vi ikke begå den samme fejl igen og tage den sidste livskvalitet fra dem, som i forvejen har det meste af livet bag sig, siger han.\nSøren Pape: Danskerne blev ført bag lyset\nIngen grundslovstale i 2020 uden ord om corona. Således roser også Søren Pape Poulsen danskernes ageren under krisen.\n- Det er ikke staten, der har holdt afstand for dig eller afsprittet dine hænder. Det har du selv. Det personlige ansvar har vist sin værdi under coronakrisen, siger den konservative leder.\nDanskerne har også vist tillid. En tillid, der - antyder Pape - er blevet misbrugt af statsministeren, der henviste til sundhedsmyndighederne, da hun lukkede landet ned.\n- Jeg vil ikke bruge grundlovsdag på at dvæle ved, i hvilket omfang vi blev ført bag lyset med den formulering, eller hvad prisen har været ved at gå længere, end sundhedsmyndighederne anbefalede. Der kommer en dag, når vi er fri af coronakrisen, hvor det naturligvis bliver belyst sammen med hele håndteringen. Det er kun naturligt, at vi skal lære af alt det. Sådan er det i et demokrati, siger Søren Pape Poulsen.


Hotel Hillerød - Hillerød.nu\nCharmerende værelser og personale med åbne arme\nHotel Hillerød er beliggende i hjertet af det grønne Nordsjælland omgivet af prægtige skove, kongelige slotte og stolte jagttraditioner.\nHotel Hillerød er fra 1987, hvor det blev bygget som en facilitet til Frederiksborghallen (som FrederiksborgCentret dengang hed). Arkitektens grundidé var at skabe en lille landsby, og når man i dag besøger Hotel Hillerød, kan man med det samme fornemme hans idé, der blev ført ud i livet. De enkelt- eller dobbeltværelser, man kan booke, leder tankerne hen på ”rigtige” huse, og til værelserne i stuen er der en tilhørende terrasse, hvor man kan nyde kaffen eller slappe af med en god bog. På samme måde er der altaner tilknyttet værelserne på de øvre etager, så man får den helt rigtige ”hjemlige” følelse, når man besøger Hotel Hillerød.\nDen lille landsby\nI den lille indendørs fællesgård er der plantevægge og vejnavne til at tydeliggøre illusionen om en lille landsby, og de store ovenlysvinduer er med til at give fællesrummet en udendørsfølelse. Ved åbningen var denne gård stedet, hvor morgenmaden blev serveret, men siden hen er Café Glas og Restaurant Krydderiet kommet til, og de sørger nu for, at gæsterne ikke går sultne i seng.\nI slutningen af 2017 er hele Hotel Hillerød totalrenoveret med spritnye værelser, der bare venter på at få besøg af glade hotelgæster.\nEt moderne hotel\nHotel Hillerød gør meget ud af at finde ud af, hvad behovet er for den moderne gæst, og udvikler hotellet i takt med gæsternes ønsker.\nPå Hotel Hillerød kommer de gæsten i møde på mange måder. Man kan kende Hotel Hillerød og deres servicemindede personale på deres vilje og passion efter at skabe de bedste rammer for deres gæster. De tager deres værtskab alvorligt uden at være alvorlige. Når man bor og spiser på Hotel Hillerød, sætter de en stor ære i at hjælpe gæsten med at finde frem til det, man ikke vidste, man gerne ville opleve.\nVelkommen til Hotel Hillerød.


Irske republikanske hær (IRA) - Histoire-Ucad.org\nDen irske republikanske hær (IRA) kan spore sin oprindelse til det 19. århundrede, Fenian Brotherhood of America, som forsøgte og undlod at oprette en irsk republik i Nordamerika i efterkrigsårene. Selv om deres planer fejler og de opløses et årti senere, har Fenian Brotherhood of America fået international opmærksomhed, og de levede i deres søsterbevægelse i Irland, det irske republikanske broderskab (IRB). Efter den mislykkede 1916 påske-stigning samledes IRB forskellige andre paramilitære irske organisationer, herunder de irske frivillige, den irske borgerlige hær og de hiberniske geværer, alle under ét flag ved at bruge en forkortelse, som den fenske brorskab af amerikansk havde populært tidligere, IRA . IRAs historie har tre forskellige perioder, nemlig dem, der domineres af den oprindelige IRA (1917-22), Anti-traktaten IRA (1922-69) og derefter IRA's splinterperiode (1969-nutidens dag).\nDen oprindelige IRA blev omorganiseret i året efter den mislykkede 1916 påskeopgang. Det blev derefter officielt oprettet i 1919 for at være den nyudråbte irske republiks hær ved den valgte forsamling af Dáil Éireann, som Sinn Fein-partiet havde dannet. Den originale IRA var derefter den vigtigste kampstyrke under den irske uafhængighedskrig (1919-21) ved hjælp af guerrillataktik mod Det Forenede Kongerige, der havde besat Irland for at forsøge at afværge oprør og holde hele Irland under dets styre. Den oprindelige IRA blev ledet af Cathal Brugha, Richard Mulcahy og Eoin O'Duffy som stabscheferne. Efter den irske krig for uafhængighed sluttede i 1921 med den anglo-irske traktat, begyndte en splittelse at forekomme inden for IRA. IRA splittede sig i, selvom der støttede traktaten og dem, der modsatte sig det. I 1922 blev Irland opsuget i en borgerkrig, hvor antitrakterne IRA ønskede at oprette et fuldt uafhængigt Irland, ikke den irske fri stat, der blev accepteret i den anglo-irske traktat. Anti-traktaten IRA tabte borgerkrigen, men forblev indtil 1969 med det formål at skabe en komplet irsk republik. Anti-traktaten IRA havde mange stabschefer, men nogle af de længere udbudte var Moss Twomey, Tony Morgan og Cathal Goulding. Ved slutningen af 1960'erne voksede brud i IRA-traktaten, og de splittede sig i flere grupper, der selv henvist til IRA. Den officielle IRA (OIRA) og den foreløbige IRA (PIRA) besluttede at føre en gerillerkrig for at få Nordirland, som er under britisk regel, til at blive en del af Irland. Dette var det rigtige efter starten af den trediveårsperiode, kendt som The Troubles (1968-98). OIRA erklærede et våbenhvile tidligt i problemerne i 1972, men PIRA var aktivt igennem indtil 2005. Cathal Golding var stabschef for OIRA indtil våbenstilstanden de erklærede. PIRAs længste fastansatte stabstjener var Seán Mac Stíofáin, Martin McGuinness, Kevin McKenna og Thomas Murphy. I øjeblikket er Continuity IRA (CIRA) og Real IRA splintergrupper, der blev dannet i midten af 1990'erne, der fortsætter deres kampagne mod briterne. Disse to grupper er meget mindre, idet CIRA udfører mindre angreb og Real IRA fokuserer på vigilante retfærdighed.\nDen oprindelige IRA vandt sin hovedkampagne over briterne i den irske krig for uafhængighed. Ved hjælp af effektive guerilla-taktikker undgik de og forstyrrede de britiske styrker, indtil den britiske regering kom til den konklusion, at hvis militæret besætter Irland, ville det koste for meget i både menneskeligt blod og økonomiske ressourcer. Anti-traktaten IRA var mest aktiv i løbet af og efter anden verdenskrig. IRA lancerede den nordlige kampagne (1942-44) på Nordirland, men blev fuldstændig besejret af den nordlige irske og den irske fri stat. Anti-traktaten IRA tog år at omgruppere fra den nordlige kampagne og lancerede deres sidste store serie angreb under grænsekampagnen (1956-62). Border-kampagnen resulterer igen i, at IRA bliver besejret og har mange af deres medlemmer arresteret og sat i fængsel. Den mest kendte kampagne fra IRA var den foreløbige irske republikkampagne (1969-97), der blev gennemført af OIRA og PIRA, som i perioden i Irland var kendt som The Troubles. Dette resulterede til sidst i et militært våbenhvile mellem IRA, Nordirland og Storbritannien efter årtier af blodsudgydelse. I øjeblikket gennemfører CIRA og Real IRA den irske republikanske kampagne i mindre skala siden våbenhvile.\nUnder den blodige irske krig for uafhængighed var der mange kontroversielle handlinger, der fandt sted. Der var 21. november 1920, kendt som Bloody Sunday, hvor IRA gik for at myrde den britiske 'Cairo Gang' og senere på eftermiddagen i gengældelse bombede den kongelige irske Constabulary en gælisk fodboldkamp med artilleri. Den oprindelige IRA ødelagde også mange irske landehuse af dem, der arbejder med briterne, herunder The Custom House. I løbet af Anden Verdenskrig forsøgte Anti-traktaten IRA en række gange for at få støtte fra nazistiske Tyskland, men hvor alle der var planer, blev de enten opdaget tidligt i planlægningen og var fejl. Under problemerne udførte PIRA og OIRA forfærdelige terrorangreb, kidnapninger og bombinger i løbet af årtier i Nordirland, Irland og Storbritannien, der ikke blot skadede politiet, men også skadede og dræbte mange civile.\nIRA er blevet afbildet i massemedier og populærkultur som at lægge stor vægt på loyalitet og fordømme forræderi af dets medlemmer. Ofte har medlemmer, der forrådte IRA, vist sig at være blevet desillusioneret med deres brutale metoder. Medlemmer af IRA er blevet portrætteret som hvor som helst fra at være en ædle, revolutionerende kamp for at befri sit folk til en gruppe af brutale kriminelle og dræbende, afhængigt af det synspunkt, der bliver fortalt. IRAs arv er en af frihedskampe og brutal terror. Ofrene og familierne af deres angreb, såvel som længe pensionerede IRA-medlemmer stadigvæk med hvad der er sket. På trods af det værste af IRA's angreb, der ligger langt over, er det centrale spørgsmål om, hvorfor IRA kæmpede for at skabe et fuldt friforenet Irland, stadig ikke løst.


Start din læsning af Steffen Jacobsens nye intense krimiserie Proxy - BOG.DK\nProxy er en ny krimiserie af Steffen Jacobsen med makkerparret Jacob Nordstedt og Tanya Nielsen, der får til opgave at opklare en række bestialske mord begået i en provinsby vest for København. Start din læsning her.\nDen pensionerede bogholder og terapeut Anne Holst myrdes med en afrikansk rituel kniv. Kort tid efter ryster endnu et mord provinsbyen. En lokal læge er fundet stranguleret i et udbrændt bilvrag i sin garage.\nEfterforsker og krigsveteran Jacob Nordstedt sættes på sagen sammen med sin yngre kollega Tanya Nielsen. Tanya og Nordstedt får travlt med at kortlægge de tilsyneladende umotiverede mord, hvor eneste fællesnævner er teenagepigen Emma, som er lænket til sin kørestol og sygeseng.\nOpgivet af det offentlige sundhedssystem og med uforklarlige symptomer. Tanyas forstærkede lugtesans kan dufte selv de mindste antydninger af forandringer i lugte – og der er noget på gerningsstedet, som lugter forkert. Helt forkert.\nTid til at fødes, og tid til at dø,\nTid til at plante, og tid til at rydde,\nTid til at ihjelslå, og tid til at læge,\nTid til at nedrive, og tid til at opbygge.\nPrædikerens Bog 2:3;3–4\nHolbæk, 15. september\nAnne Holst så op fra sin bog. Dørklokken klemtede melodisk, og måske havde den gjort det et stykke tid. Nu lød der også tre hurtige og hårde rap derude. Vedkommende var utålmodig. Anne Holst vidste, at hendes cykel stod lænet op ad husmuren ved siden af vindfanget, og bilen stod i carporten. Der var altså al mulig grund til at tro, hun var hjemme. En ærgerlig rynke blev trukket midt ned mellem hendes øjenbryn. Hun holdt ikke af at blive forstyrret uden for kalenderens optegnelser og skævede til det fine rokoko-ur, der stod på et anretterbord mellem høje bogreoler. Bordet blev aldrig brugt længere. Hvert fulde timeslag piruetterede en porcelænsballerina i en stram halvcirkel foran urskiven, hvorefter hun forsvandt ind i værket gennem en lille lem.\nHendes stavgængerhold var yderst punktligt og skulle først komme om en halv time, men måske var det pakkeposten. Hun havde købt et halvt dusin dyre garnnøgler over nettet for at være i god tid med at strikke niecens julegave: en færøsk sweater i ren uld. Anne Holst lagde et hæklet bogmærke i sin opslåede bog, tømte kruset med kold te, lagde læsebrillerne på spisebordet og rejste sig med et suk.\nHun smilede ved sig selv. Hendes afdøde og højt elskede mand, Niels, havde altid sagt, at hun ikke ville bemærke et meteornedslag, hvis hun var opslugt af en bog.\n– Jeg kommer nu, råbte hun.\nHun gik gennem stuerne og videre ud i entreen. Den enoghalvfjerdsårige, pensionerede bogholderske var slank og spændstig og bevægede sig som en yngre kvinde.\nAnne åbnede døren og missede mod det klare septemberlys. En kile grågæs trak sydpå over den blege himmel. Skikkelsen i vindfanget var ubevægelig. En sort, halvlang anorak var lynet op i halsen, og hætten kastede dyb skygge over den øverste halvdel af gæstens ansigt.\nFå sekunder gik hen i tavshed, før Annes velkomstsmil falmede, og hun trådte et skridt tilbage.\nHætten blev krænget tilbage fra gæstens ansigt.\nAnnes frie hånd fandt guldkæden med korset om halsen. Hendes anden hånd var stadig låst om dørhåndtaget.\n– Må jeg komme ind? spurgte den anden grådkvalt. – Anne? Må jeg? Du er virkelig den eneste, der kan hjælpe mig nu. Jeg er så ked af det.\nAnne trak vejret dybt og tog sig sammen med en kraftanstrengelse. Hun havde boet de mest gudsforladte steder i Afrika og Asien med sin mand, ingeniøren, og de havde minsandten prøvet lidt af hvert.\nHun nikkede, fjernede hånden fra dørhåndtaget og lod gæsten gå forbi sig. Før hun lukkede døren, spejdede hun op og ned ad den fredelige villavej i fjordbyen. Der var ingen i sigte, bemærkede hun beklemt.\n– Men kom så ind, mumlede hun. – Du godeste. Jeg forstår bare ikke …\nDe stod tavse over for hinanden i dagligstuen.\nAnne tjekkede nervøst sit armbåndsur. Hendes kaotiske tanker gled formløst forbi hinanden.\nDen anden slog hætten ned og smilede.\n– Venter du nogen?\nDet brudte og grådkvalte i stemmen var borte.\n– Mig? Næh, det er bare mit stavgængerhold. Men de kommer først om en halv time.\n– I går sammen? Det er da dejligt, ikke? At gå, mener jeg.\n– Jo, da.\n– Du havde jo ret, Anne.\n– Havde jeg? Jo, men …\nSituationen var så uvirkelig, at hun måtte stirre hårdt på væggene i sin stue: hendes og Niels’ livshistorie: de aflange, groteske masker fra Benin var virkelige, de drabelige, antikke våben fra Sydafrika var virkelige: knobkerries og forskellige spyd og kampvåben. De havde farver, vægt og form. De havde virkelige minder knyttet til sig.\nHun støttede sig til en højrygget lænestol, og hendes mund var tør som aske.\nGæsten drev skødesløst gennem stuen og gik videre til den åbne spisestue med det store mahognibord, hvor Anne læste og strikkede. Der stod stadig ti stole omkring det rektangulære bord, men Anne havde sjældent gæster. Latter og gæstebud hørte en anden tid til. Det var noget andet, da Niels stadig levede: han elskede gæster og var en fuldendt, vital og gemytlig vært: der var altid en ny, hjemmelavet kryddersnaps, der skulle smages. Hjemmebrygget øl fra udhuset. Det bedste af alt. Hans runde, strålende ansigt og lattermilde øjne. Det store, gråsprængte fuldskæg, det uudtømmelige lager af absurde og morsomme anekdoter fra Afrika og Asien. Han var altid midtpunktet i enhver sammenkomst.\nGæsten drejede bogen på spisebordet og studerede omslaget.\nØjnene blev smallere og Anne svajede.\n– Handler den her om mig?\n– Selvfølgelig ikke, mumlede Anne.\n– Naturligvis. Men …, jeg kan bare slet ikke forstå det her. Skulle du ikke tale med din læge?\n– Det har jeg da også tænkt mig. Jeg tror jo, at du og han er helt enige, ikke? Den anden smilede lyst: – Jeg ved nøjagtig, hvordan du har det. Det er, som om alting udvider sig, ikke? Som om det ikke standser nogen steder, selv om man virkelig gerne ville have det til at holde op. Er det ikke sådan, du har det?\n– Jo. Det er nok rigtig nok.\nAnne lukkede øjnene.\nDa hun igen åbnede dem, var gæsten forsvundet fra hendes synsfelt.\nHun vendte sig om. Nu stod den anden foran hende.\nDer var noget galt, tænkte Anne. Noget manglede. En forstyrrelse af velkendte mønstre. Noget i stuen var anderledes. Væggen over sofaen?\nMen intet menneske kunne vel bevæge sig så hurtigt og stille?\nHun så ned, da stødet ramte hende, og den hvidglødende smerte bredte sig som en nyfødt stjerne.\nDet skarpe blad var glat og resolut blevet ført gennem Annes mellemgulv; videre op gennem hjertesækken, højre hjertehalvdel og den store lungepulsåre. Hjertet stod stille i chok. Så trak venstre hjertehalvdel sig sammen i få, store kramper, der sendte resten af brystkassens blod ud til hendes bughule. Tømt for blod, og befriet for al modstand, sitrede hjertet. Flimrede. Stod stille.\nHjernen lukkede ned.\n– Niels, hviskede hun.\nHun så på gæsten, der havde løftet sine behandskede hænder op til ansigtet, men betragtede hende mellem fingrene med et blik fyldt af forfærdelse og triumf.\nEn så hadefuld kraft i de arme, var Annes sidste, bevidste tanke.\nSå gav knæene efter, og hun var død.\nKriminalinspektør Jakob Nordsted lod Jaguaren glide ind til kantstenen fire parceller vest for Anne Holsts hus.\nHan slukkede motoren, steg ud og betragtede sin spritnye XE Portfolio sedan. Så lod han fingrene glide kærtegnende over bilens kølige tag, inden han lod døren smække i med en lyd som fra et schweizisk pengeskab. Nordsted smilede vellystigt ved synet af det kanelfarvede Windsor-læder, der beklædte kabine, instrumentbræt og rat, inden han klikkede låsen til og stak nøglen i lommen på sin tykke sømandsjakke.\nMed et fjendtligt suk så han ned ad den ordinære villavej med dens evindelige gule eller hvide énetagers parcelhuse, brede fortove, barnecykler, tildækkede Weber-grill, tomme carporte og en lille gruppe frysende, halvfjerdsårige stavgængere, der var ved at blive afhørt af to kvindelige politiassistenter med blonde hestehaler.\nKvarteret så ud til at være lige velegnet til såvel små børn som sårbare gamle; som om det en gang i halvfjerdserne var blevet projekteret og anlagt af fysioterapeuter. Han tog et par skridt, men måtte så igen vende sig og se tilbage på bilen, som for at forvisse sig om, at der stadig fandtes gode, smukke, civiliserede, velkonstruerede og forædlede skabninger i denne jammerdal, hvor folk myrdede hinanden. Han fortsatte i en vid bue uden om de blege stavgængere og ignorerede politiassistenternes interesserede blikke.\nForan det lave, gule parcelhus med stauderne og kampestensgærdet holdt brandvæsenets ligvogn, to hvide, umærkede kassevogne fra Kriminalteknisk Afdeling og to patruljevogne fra det lokale, Vestsjællandske politi. Det var formentlig Vestsjællands samlede udrykningsstyrke, tænkte Jakob: efter reformer og centraliseringer, som effektivt havde destrueret borgernes tillid til et stedse mere usynligt, djøfiseret og utilgængeligt politi.\nJakob løftede hånden i en tavs hilsen til to bredryggede brandfolk, der stod og røg på fortovet. Når kriminalteknikerne var færdige med den første undersøgelse af gerningsstedet, ville de to fåmælte mænd fragte afdøde ind til Retsmedicinsk Institut i København for obduktion og videre undersøgelser. Det var ikke et job, mange misundte dem.\nHan fortsatte op ad havegangen, der som alt andet var sirlig, fejet, befriet for nedfaldne frugter og løv, forbi en skinnende ren, lyngfarvet VW UP i carporten. Han rynkede misfornøjet panden ved synet af husets brune, falske skodder, der formentlig var valgt for at give det et middelhavsagtigt præg.\nIndenfor var en hvidklædt kriminaltekniker ved at rigge sorte skærme op foran vinduerne før Luminol-behandlingen. Teknikeren bemærkede tilsyneladende ikke kriminalinspektøren, der fortsatte bag om huset til baghaven. I farten plukkede Jakob sig en pære fra et espalier, bed stilken af, spyttede den fra sig og tog en stor bid. Han fortrød omgående: frugten var melet og overmoden. Han kastede den fra sig i en høj bue. Ved nedslaget flaksede en ringdue ud fra et fyrretræs øverste grene.\nHan havde efterhånden ikke tal på, hvor mange gange, han var ankommet til et hus som dette: en skal om et liv, ødelagt af en morder, der havde brudt det menneskelige bånd, og som derfor skulle findes og stilles til regnskab.\nDet var overenskomsten.\nKvarteret var stille bortset fra politiets skrattende VHF-radioer. Som om drabet dæmpede alle lyde. Som om byen holdt vejret. Som om den venlige, lille by ved fjorden var ramt af et destruktivt, meteorologisk fænomen uden fortilfælde.\nAfdelingsleder i Kriminalteknisk Afdeling, Hans Schmidt, stod midt på linoleumsgulvet i Anne Holsts pletfrie køkken og overvågede to yngre teknikere, der dels var i færd med at børste fingeraftryk frem på køkkenbordet under vinduet mod baghaven, dels var ved at skille vandlåsen under køkkenvasken for at bjerge eventuelle hår, skæl eller fibre fra afløbet. Man vidste aldrig: måske var morderen den pertentlige type, der vaskede sine hænder efter at have slagtet et medmenneske. Schmidt troede ikke på det.\nTeknikeren med penslen og fingeraftrykspulveret rettede sig op og pegede.\n– Hvem er det der?\nSchmidt så ud på skikkelsen i den lange, smalle baghave. Manden stod med ryggen mod huset: høj og bredskuldret, med gråt, kortklippet hår og hænderne begravet i jakkelommerne; ubevægelig som en statue.\n– Jakob Nordsted, mumlede Schmidt.\nVed ordene og Schmidts tonefald foldede den anden tekniker sig ud fra sin krampagtige stilling halvt inde i underskabet og rejste sig.\n– Den Nordsted? Jesus, jeg troede …\n– Du troede ingenting. Og der er gudskelov kun den samme.\nDen yngste tekniker, som Schmidt allerede vidste skulle afløse ham den dag, hvor konen, kulturrejser og laksefiskeri blev hans eneste bekymringer, tog et skridt hen mod køkkendøren, men afdelingslederen bremsede ham.\n– Hvor havde du tænkt dig, du skulle hen? spurgte han.\n– Jeg ville bare bede ham komme denne vej, så han ikke skulle gennem stuerne.\nSchmidt smilede spotsk bag ansigtsmasken.\n– Lad være med det. Jakob tænker. Jakob mærker efter. Voodoo. Desuden ved han allerede, at du står og ser på ham.\n– Det kan han sgu da ikke. Har han øjne i nakken?\n– Absolut. Han var soldat, og ikke en af dem, der sidder bag et skrivebord eller skriver soldatererindringer uden nogensinde at have hørt et skud affyret i vrede. Han var i den grad derude.\n– Voodoo? spurgte den anden.\nSchmidt trak på skuldrene.\n– Kald det, hvad I vil, men lad endelig være med at forstyrre ham, okay? Det var det afløb. Hold dig til det.\nJakob blev mødt i entreen af Hans Schmidt, der overrakte ham et sæt blå overtrækssko.\nSchmidt var den bedste på sit felt og en af de få, hvis meninger Jakob faktisk respekterede. Han fulgte efter kriminalteknikeren til stuen. Anne Holst lå i dødens fuldkomne afslappelse på det grå gulvtæppe med et ansigtsudtryk, der udtrykte den sidste, store forbløffelse. Huden var hvid som kalk, og bughulen udspilet. Skikkelser i hvide heldragter, hætter og mundbind svævede gennem huset som spøgelser, og stuerne henlå i halvmørke. En indendørs skumring, der blev komplet, da en af Schmidts unge mænd satte den sidste lystætte stofskærm på plads foran det sidste vindue.\n– Alle står stille, kommanderede Schmidt.\nTo mand gik i gang med at spraye Luminolopløsning på tæpper, vægge, møbler og alle overflader i stuen. Luminol bandt sig til jernet i selv mikroskopiske blodstænk, selv om overfladen var blevet afrenset med alle gængse rengøringsmidler, og blodpartiklerne lyste op, når de blev udsat for en særlig lyskilde. Ud fra blodstænkenes placering, indbyrdes afstand og alder, fra indtørrede til endnu fugtige, kunne gerningsforløbet rekonstrueres.\nBlodsøen strakte sig mod sofaarrangementet i en lang tunge og lyste blåt i mørket.\nEllers ingenting. Ikke en dråbe. Ikke et fodaftryk.\n– Okay, fjern de lorteskærme igen, så vi kan se noget! råbte Schmidt arrigt.\nHan vendte sig mod Jakob med stramt korslagte arme.\n– Det var værd at prøve, mumlede Jakob trøstende.\nSchmidt nikkede hårdt.\nKriminalinspektøren så på ham.\n– Kan du ikke fjerne det der mundbind, Hans? Jeg går ikke ud fra, at det var Ebola, der slog hende ihjel?\nSchmidt trak hætten tilbage og fjernede ansigtsmasken. Han åbenbarede et prægtigt cykelstyroverskæg, som han plejede med samme omhu som en speltmor plejer Bernadotteskolens forældreintra. Afdelingslederen var langsynet, og de tykke briller gav hans brune øjne et svømmende, ufokuseret udtryk.\nMen Schmidt var alt andet end ufokuseret, vidste Jakob.\nHan kastede et blik over Schmidts lydløse, hvidklædte DNA-jægere. Så betragtede han stuens sydvendte væg, der havde et fint udvalg af, så vidt han kunne se, autentiske etnografica fra Afrika.\nStuerne var som indehaveren selv. Ordentlige, nette. Møblerne så ud, som var de indkøbt dagen før, og han gættede på, at den afdøde i vid udstrækning foretrak sit eget og sine mange bøgers selskab og sjældent anvendte meget andet end spisebordet ude i vinkelstuen og den komfortable lænestol med lammeskindet foran TV-skærmen.\nJakob pegede på et falmet aftryk efter den manglende makker til et kortskaftet stikvåben på væggen og så på Schmidt.\n– Det er korrekt, at enkefru Holst ikke blev dræbt af en tropisk virus, men af noget, der var lige så eksotisk. Se her.\nDe satte sig på hug ved siden af mordvåbnet, der lå på gulvet og var pakket ind i klar, forseglet plastik.\nSchmidt rømmede sig.\n– Politilægens første vurdering var, at tingesten her med stor kraft var blevet ført ind under hendes brystben, videre op gennem mellemgulvet, gennem hjertesækken og direkte ind i hjertet. Hun blødte ned i løbet af få sekunder, og det meste af blodet havnede i bughulen. Derfor er der så relativt lidt synligt blod. Hun faldt, hvor hun stod.\n– Var der afværgelæsioner på hænder eller underarme? spurgte Jakob.\n– Ingen. Hun var ikke forberedt på onde hensigter.\n– Så det var én, hun kendte, konkluderede Nordsted. – Som sædvanlig.\n– Formentlig. Hun havde selv åbnet døren for vedkommende. Lås og træværk var intakt, og det er en selvlåsende dør.\nDe rejste sig.\n– En sydafrikansk assegaj, mumlede Schmidt. – Vorherre bevares. Det er vist første gang, jeg ser sådan én.\n– Det er ikke en assegaj. Det er en iklwa. Et kort stødvåben udviklet til nærkamp af selveste Shaka, den mægtige Zulukonge. Navnet er fonetisk: det beskriver den sugende lyd, der udløses, når man trækker våbnets blad fra en død fjendes krop. Meget effektivt.\nHans Schmidt var for længst ophørt med at undre sig over Jakob Nordsteds encyklopædiske kendskab til alt uvæsentligt mellem himmel og jord, men betvivlede ikke oplysningens korrekthed.\n– En ilkwa. Javel.\n– Iklwa, sagde Jakob fraværende. – Hvem er hun?\nSchmidt gjorde en altfavnende bevægelse mod stuerne og entreen.\n– Så tæt på gennemsnittet af Danmarks Statistik som menneskeligt muligt for hendes aldersklasse. Enoghalvfjerds år gammel. Bogelsker. Stavgænger. Pensioneret bogholderske. Enke gennem tre år. Manden var elektroingeniør, og parret har arbejdet og boet i Afrika i årevis. Derefter Cambodja, Nepal og Bhutan. Det er det eneste afvigende ved hendes liv, indtil videre. Hun var for øvrigt uddannet kraniosakral terapeut, men om det er en afvigelse, ved jeg ikke.\n– En terapeut, altså. Nordsted udtalte ordet, som var der tale om en vansirende hudsygdom. – Det er vel efterhånden meget almindeligt. Vi er blevet en nation bestående af behandlere og klienter.\n– Men du er da selv blevet behand …, begyndte Schmidt, men holdt inde, da et advarende udtryk gled over kriminalinspektørens hårde ansigt.\nJakob så på sit ur.\n– Er I færdige med hende? Brandfolkene er ved at fryse røven af udenfor. Dødstidspunkt?\nSchmidt skævede ned til et digitalt display på gulvet. Displayet var forbundet med en hvid ledning og en temperatursonde, der befandt sig i afdødes endetarm. De røde tal flakkede omkring 25.7 °C.\n– Bedømt ud fra kerne- og rumtemperaturen vil jeg sige for omkring tre timer siden.\n– Hvad med stavgængerne udenfor?\n– Præcise som domkirkeure. De havde en aftale med Anne Holst om at vandre ud til Maglesø og derefter spise deres medbragte klemmer ved observatoriet i Brorfelde. Én af dem så hoveddøren stå på klem og gik indenfor. Hun befinder sig nu nede på sygehuset, hvor hun bliver behandlet for chokket.\n– Det kan jeg forestille mig, sagde Jakob neutralt. – Noget af en vandretur, for øvrigt.\n– De er alle i særdeles fin form, ser det ud til, sagde Schmidt. – Magre som mynder.\n– Fodspor på havegangen?\n– En halv snes forfærdede pensionister har trasket frem og tilbage derude.\n– Vidunderligt. Well, follow me, my dear Watson, mumlede Jakob og førte an til spisestuen.\nHan standsede ved spisebordet og betragtede den tomme tekop og en grim tekande med teposer. En smertelig trækning gled over hans ansigt. Han kom fra en højborgerlig familie, der anså teposer i tekander som lige så smagfulde som kondomer.\nHan tjekkede igen sit rustfri Rolex. Bevægelsen var ikke spildt på Schmidt.\n– En eller anden nybegynder på turnus. Hun skal være i personfarlig kriminalitet i tre måneder. Få taget sin mødom, så at sige. Natasha? Et eller andet socialklasse 5-agtigt. Og hvorfor helvede skal det altid være mig? Som om jeg var noget fra zoologisk have.\nSchmidt nikkede trist.\n– Mere noget fra et naturhistorisk museum. Jeg får dem altså også, Jakob. Vi er dinosaurer, og de er på udflugt med klassen. Et glimt, inden vi uddør.\n– Det er i hvert fald pisse irriterende. Jeg ved godt, det er svært at tro, men mine pædagogiske evner kan ligge på et meget lille sted.\n– Det kommer som en stor overraskelse, sagde Schmidt.\nTanya fik øje på den unge mand omtrent halvtreds meter fra Anne Holsts hus. På villavejens fortove var et lille, opskræmt opløb forsamlet; mest kvinder og deres børn. De forholdt sig tavse. Et par smartphones blitzede. Hun var lige blevet passeret af brandvæsenets ligvogn; en ombygget ambulance, hvis indre var særligt velegnet til at blive højtryksspulet og desinficeret efter endt transport. Orange staffage, sirener og udrykningslys var blevet fjernet.\nNaturligvis ville et gerningssted som dette tiltrække sig opmærksomhed. Der var derfor ikke noget usædvanligt ved drengens tilstedeværelse. Måske havde han en politiskanner derhjemme. Det var mere skikkelsens unaturlige intensitet, den munkeagtigt oplynede anorak, det ligblege, udtryksløse ansigt, blege, blå øjne indrammet af hætten, der fik Tanya til at sagtne farten og vende sig.\nTanya ejede til overflod selvforglemmende koncentrations nådegave, hvilket ikke altid var lige praktisk. Heller ikke nu. Desuden var hun en uhelbredeligt dårlig bilist, der var dumpet fem gange til politiets interne køreprøve, før en motorsagkyndig af ren og skær desperation og medlidenhed satte den attråede krusedulle og et stempel på prøvebeviset.\nAdrenalinen skyllede igennem hende ved smældet, der lød fra højre side af hendes ramponerede Fiat.\n– Pis, altså!\nHun standsede ved kantstenen, tjekkede lynhurtigt sin næsten usynlige læbestift og mascaraen i solskærmens knækkede spejl, hvorefter hun steg ud.\nTanya lukkede diskret bildøren efter sig og så sig omkring. Ingen havde tilsyneladende bemærket hendes lille uheld. Hun åndede lettet op, indtil hun fik set nærmere på den flunkende nye Jaguar bag Fiat’en.\n– Fuck …\nHun tænkte på skyndsomst at finde et andet sted til sin bil og derefter benægte alt, hvis nogen konfronterede hende, men hendes kompromisløse anstændighed fik hende alligevel til at rive en side fra en notesbog, skrive sit mobilnummer på den og sætte den fast under Jaguarens højre vinduesvisker.\nSå gik hun med hurtige skridt mod gerningsstedet og bemærkede med irritation sin hurtige vejrtrækning. Hun så kritisk ned af sig selv for måske tyvende gang den dag. Tanya havde været særligt omhyggelig med sin påklædning efter brusebadet i morges. Det var trods alt ikke hver dag, men mødte en levende legende som Nordsted. Hun endte med at vælge et diskret, mørkt jakkesæt, sorte ECCO-sko, en pæn, hvid skjorte, et minimum af makeup og en praktisk hestehale.\nUdstrålende friskhed, gåpåmod og lærevillig ydmyghed.\nHun havde forberedt sig så godt hun kunne, blandt andet ved hjælp fra en god veninde i Rigspolitiets HR-afdeling – som hun havde forpestet tilværelsen for – indtil hun viste Tanya udvalgte dele af Jakob Nordsteds særdeles omfangsrige personmappe. Meget var utilgængeligt og resten ærefrygtindgydende: Jakob Nordsted var blot 28 år gammel, da han blev udnævnt til kaptajn i Den Kongelige Livgarde. Han havde været på den skarpe side af missioner både i Bosnien, Kosovo og Afghanistan med udmærkelse, og det virkede, som om hæren efterhånden var løbet tør for medaljer og kampagnebånd til den unge kaptajn. Imidlertid blev en lovende karriere brat afbrudt af ukendte årsager.\nEt år efter afskedigelsen søgte han optagelse i politiet og gentog kunststykket: han brød gennem etatens traditionelt tunge barrierer i en ny kometkarriere; først som vicepolitinspektør i Aktionsstyrken, hvor han blev fundet ’særligt egnet’ på grund af sin militære fortid. Han havde etableret Aktionsstyrkens værdifulde samarbejde med Frømands- og Jægerkorpset.\nSå var der igen sket én af disse forandringer – som forskubbelser i kontinentalplader – som alle teoretiserede over, men ingen rigtig vidste besked med: Nordsted havde fra den ene dag til den anden forladt Aktionsstyrken, var blevet skilt fra sin jævnaldrende tandlægehustru – parret havde en nu 14-årig søn – fået bevilget et halvt års orlov, som han angiveligt havde tilbragt i en alkoholtåge et sted i Sydøstasien, før den legendariske chef for afdelingen for personfarlig kriminalitet, Poul Wilhelmsen, var rejst til Vietnam. Han havde fundet Nordsted på et miserabelt hotelværelse i Ho Chi Minh-city; angiveligt i selskab med et sæt tvillinge-ludere, hvorefter han havde sendt ham til afrusning og behandling for sine forskellige afhængigheder.\nEfter sin genopstandelse havde Jakob Nordsted dramatisk opklaret mordene på fem unge, ukrainske kvinder, der var blevet dræbt i Storkøbenhavn over en periode på 14 måneder. De var lokket til Danmark efter korrespondancer på et seriøst datingsite. De havde modtaget rigelige rejsepenge og dyre gaver. De var mellem 24 og 27 år, langbenede, velplejede, veluddannede, barnløse, smukke og blonde. De var alle kørt fra Kastrup Lufthavn med en taxa og var sent om aftenen blevet sat af ved en kystbanestation: hvorefter de sporløst forsvandt – indtil deres mishandlede lig dukkede op i Øresund flere uger senere.\nAnholdelsen af gerningsmændene og de efterfølgende tilståelser havde skabt overskrifter verden over: morderne var to midaldrende brødre, der tilhørte det danske Pantheons absolutte top; den ene som departementschef, den anden som direktør for et af de nationale museer. Brødrene var også mytomane karakterafvigere, sadister, atleter og fremragende jægere. Nordsted var alene og imod alle foresattes harmdirrende, radioskrattende kontraordrer trængt ind i den store villa i Københavns fashionable ambassadekvarter, hvor han havde fundet det sjette offer i kælderen; bundet til en sengebund: en ung kvinde, der omtrent var torteret og voldtaget til døde. Han havde brækket kæben og det ene lårben på den ældre bror, men var blevet skudt med en jagtriffel af den yngste bror.\nI tre uger svævede Nordsted mellem liv og død på en intensiv afdeling. Han havde fået lavet en midlertidig kolostomi og modtaget tredive portioner donorblod.\nParnasset var stadig ved at finde deres egne fødder. Brødrene havde trods alt været en af deres egne.\nTanya standsede sin tankerække og stirrede op ad vejen: ynglingen i den sorte anorak med det intense blik og blege ansigt var forsvundet, som havde han aldrig stået dér, lige ved siden af den røde postkasse.\nJakob sad på en læderpuf midt i stuen, og Schmidt var ved at opmåle forskellige vinkler og afstande med en lasermåler, da hoveddøren gik op. Lyset faldt ind i entreen, og straks efter lød et brag, da noget skrøbeligt gik i gulvet derude.\n– Pis, altså! Undskyld!\nStemmen var decideret feminin.\n– Jeg tror, din date er kommet, sagde Schmidt.\nJakob nikkede mørkt.\nHan betragtede den middelhøje kvinde, der nu stod i døråbningen til stuen: regelmæssige ansigtstræk, slank, kraftigt lysebrunt hår samlet i en hestehale. Frygtelige sko. Pæne læber og tænder. I slutningen af tyverne.\nHan ignorerede det lyse smil, der derefter ligesom smuldrede bort, men betragtede fascineret hendes dråbeformede næsebor, der ubevidst udvidede sig og trak sig sammen som hos en jagthund. Så tændte han en Davidoff-cigaret med sin Dunhill-lighter og betragtede gulvtæppet mellem sine ørkenstøvler beklædt med blå overtræk.\nTanya havde lyst til at skrige til manden i midten af sin fuck off-zone, at han fandeme ikke måtte ryge på et gerningssted.\nMen ordene blev stikkende i hendes hals.\nDen ældre, gråskæggede kriminaltekniker smilede venligt og rakte hende hånden.\n– Hans Schmidt, og du må være … Natasha…?\n– Hvad skete der lige før?\n– En platte eller sådan noget på væggen. Et fad … håber ikke, det var uerstatteligt.\nHun hinkede lidt frem og tilbage, mens hun iførte sig de overtrækssutter, Schmidt havde rakt hende. Hun betragtede Nordsted over teknikerens skulder. Kollegernes bedømmelse af kriminalinspektøren varierede vildt, men kunne groft sagt deles mellem de vurderinger, der kom fra yngre politifolk, der syntes, han var et udbrændt røvhul, der egentlig burde gå på tidlig pension med PTSD eller noget, til ældre kolleger, der var mere nuancerede – og forsigtige – i deres domfældelse. Tanya fornemmede, at de vidste langt mere om Jakob Nordsted, end de var villige til at fortælle en nyankommen. De fleste tilstod dog, at manden var egenrådig, en ensom ulv – naturligvis. Svær – næh, faktisk umulig – at arbejde sammen med. Men der var også sporadiske anekdoter om næstekærlighed: at Nordsted var parat til at tale med ofre for forbrydelser og deres pårørende på alle tider af døgnet, at han led, når efterforskninger sandede til. At han kunne arbejde igennem i døgndrift, når andre segnede, og at han havde … en slags syner. At han så ting og drog følgeslutninger, der ikke var menneskeligt mulige, medmindre man selv var gerningsmanden. Efter anholdelsen af de celebre, kvindemishandlende brødre var det ikke muligt; hverken for Nordsted, Poul Wilhelmsen, der var hans nærmeste ven og foresatte eller psykologerne at forklare, hvordan inspektøren vidste, at brødrene udlevede deres bestialske fantasier i netop dén pågældende villa på Gammel Vartov Vej i Ryvangskvarteret. Geografisk lå villaen som et bekvemt nav i et hjul for de destinationer, taxachaufførerne og deres GPS-sendere havde angivet. Men der var intet papirspor eller håndfaste observationer, der forbandt brødrene med villaen. Nordsted og andre efterforskere havde kørt gennem kvarteret utallige gange, indtil Nordsted en aften havde trådt bremsen i bund ud for nogle oplyste kældervinduer.\n– Det er her, havde han sagt til sin makker. – Du bliver her og kalder på forstærkninger.\nEn halv time senere var Nordsted, livsfarligt såret og næsten forblødt, blevet bragt til traumecentret på Rigshospitalet.\nSå rejste manden sig og hilste. Hånden var tør som mel. De store blå øjne granskede alvorligt hendes ansigt.\n– Hej. Tanya hedder jeg.\n– Gav de dig ikke et efternavn?\n– Undskyld. Nielsen.\nHans opmærksomhed drev videre.\nI sit stille sind hældede Tanya allerede til de yngre kollegers vurdering af Nordsted.\nKriminalteknikeren tog hendes arm.\n– Natas …, jeg mener Tanya, kom med mig, og lad os for en stund overlade kriminalinspektøren til sine utvivlsomt inspirerede og frugtbare meditationer.\nHendes næsefløje vibrerede igen\n– Er det lugten af blod, du ikke tolererer? spurgte Nordsted. – Hvis det er tilfældet, ville jeg nok overveje mit valg af profession endnu en gang.\nTanya rystede på hovedet og smilede tappert: – Overhovedet ikke, det er bare det, at jeg …\nKriminalteknikerens greb strammedes om hendes overarm og hun lod sig taknemmeligt føre ind i husets indre med alle dets fremmedartede dufte.\nDa de var uden for hørevidde, tog Tanya armen til sig og spurgte: – Er han altid sådan?\n– Hvordan sådan?\n– Nedladende. Brysk. Afvisende.\n– Det meste af tiden. Livet har ikke altid været lige blidt ved den gode kriminalinspektør. Det tog tid at vænne sig til ham, det indrømmer jeg gerne.\n– Hvor længe? I dit tilfælde?\nTanya åbnede døren til et stort badeværelse og stod stille på tærsklen med halvt lukkede øjne; ramt af en festival af dufte.\nSchmidt betragtede hende fascineret.\n– Er du en slags menneskelig narkohund? spurgte han. – Og kan du også finde trøfler?\nTanya åbnede øjnene og vendte sig mod kriminalteknikeren.\n– Hyperosmi, hedder det. Jeg har ikke bedt om det, og jeg ville helt sikkert helst være fri.\n– Hyperosmi? Aldrig hørt om det. Er det noget, man bliver født med?\nTanya rystede på hovedet.\n– Det kom i forbindelse med en graviditet. Normalt forsvinder det, når man føder, men …\n– Du fødte aldrig, konkluderede Schmidt nænsomt.\n– Nej. Vi valgte at afbryde svangerskabet.\nSå lyste Tanya op: – Men det har nu også visse fordele. Vidste du, at halvfems procent af ens spontane tiltrækning eller afvisning af en fremmed alene er baseret på, om man kan lide duften af vedkommende eller ej? Helt ubevidst.\n– Næh. Så Nordsted har en ubehagelig kropsduft? Selv om … det har jeg nu aldrig bemærket.\n– Slet ikke, sagde hun heftigere, end hun havde tænkt sig. – Tvært imod, tilføjede hun eftertænksomt, – men det må du love, du aldrig fortæller ham. Jeg ville dø af skam.\nSchmidt førte en pegefinger over struben\n– A’mar. Men så vil jeg overlade dig til dine duftstudier.\nHan efterlod hende på badeværelset men hulede så stjålent hænderne foran munden og åndede ud.\nSå rystede han på hovedet af sig selv.\n– To nutcases på samme sag. Det her skal nok blive prægtigt.\nGlæd dig også til: De stumme piger\nTil sidst skar Sepp igennem: Vi tager Lars Høgh med. Læs om VM i Mexico, et uddrag fra biografien Der er antal på alt


Info til lejere Mødebooking\nFå et overblik over, hvad hjælper dig med i den daglige drift af din virksomhed.\nSom ny beboer i INCUBA tilbyder vi assistance under indflytning og ved fraflytning. Den tekniske assistance omfatter 2 timers hjælp til ind- eller udflytning, opsætning af billeder, tavler, knagerækker o.l.\nHvis i får brug for yderligere hjælp, er det muligt tilkøbe ekstra hjælp til kr. 325,- pr. time.\nOmfanget vil normalt allerede være aftalt med INCUBAs koordinator inden indflytningen eller fraflytningen, men du er altid velkommen til at henvende dig i receptionen for nærmere information.\nINCUBA sikrer, at du i forbindelse med din indflytning bliver tilkoblet internettet. Vi tilbyder alle virksomheder en kablet forbindelse, der både er stabil og sikker.\nØnsker du en trådløs adgang, skal du selv indkøbe en trådløs router og tilkoble den virksomhedens lokale netværk.\nDet ønskede it-setup vil altid blive aftalt inden indflytningen.\nWifi til gæster\nDine gæster har altid mulighed for at benytte vores hotspot. De skal gøre følgende via deres enhed:\nVælg netværket Incuba-Hotspot\nÅbn en internetbrowser, hvorefter en loginside dukker frem\nVælg fanen SMS, skriv dit mobilnummer. Kort herefter modtager du en unik kode, du skal bruge til at logge på med. Adgangen er tidsbegrænset til 24 timer. Har du brug for hjælp, er du altid velkommen til at henvende dig i vores receptioner.\nSåfremt virksomheden har særlige it-behov, imødekommer vi også det. Du er altid velkommen til at tage fat i teknisk service: +45 8620 2000\nSom lejer i INCUBA har du adgang til printerfaciliteter og har mulighed for både at printe, kopiere og scanne dokumenter.\nOpsætning af kopi, scan og print\nHver bruger af print/kopi-systemet får dannet en 5-cifret kode. Koden vil normalt blive tilsendt på mail i forbindelse med indflytningen, men kan også senere oplyses ved henvendelse i receptionen.\nInstallation af printerdriver\nDu skal installere en printerdriver, der passer til din computers operativsystem. I denne guide er der drivere og instruktioner til hhv. PC’er og MAC HENT installationen.\nNår driveren er installeret:\nSæt et vilkårligt dokument til udprint.\nVælg den printer, der er benævnt ”Follow_me”.\nGå ud til printeren, log på med din nøglebrik og tast din printerkode. Det er kun første gang, at systemet registrerer din kode. Fremover er det nok at logge på maskinen med sin brik.\nTips og tricks til printeren\nA.\tSelvom du udskriver fra din egen computer, bliver der først udskrevet, når du fysisk tilgår printeren med din nøglebrik.\nB.\tDu kan benytte en vilkårlig maskine i huset. Printet bliver udskrevet på den maskine, du logger ind på med brikken.\nC.\tEt print gemmes på printerserveren i 24 timer, før det slettes permanent. Et forbrug registreres først, når printet udskrives.\nD.\tNår du scanner dokumenter, behøver du ikke indtaste din mailadresse. Du kan blot benytte knappen ”Send til mig”, da den husker, hvilken mailadresse brikken hører til.\nBemærk venligst, at forudsætningen for at kunne benytte kopi/print faciliteterne er, at din virksomheds computere er koblet på husets netværk gennem jeres eget netværk (vlan). Systemet kan endvidere ikke tilgås trådløst.\nVed indflytning får virksomhedsejer eller daglig leder udleveret nøgler og adgangsbrikker til huset.\nNøgler gælder til eget lejemål og mødelokaler. Adgangsbrikken gælder til at komme ind i huset og til at afstille alarmer med. Ekstra nøgler og adgangsbrikker er for virksomhedens regning. Udleverede nøgler og adgangsbrikker er til en hver tid INCUBAs ejendom, og skal afleveres med fraflytning.\nVed indflytning får du i INCUBAs reception udleveret en adgangsbrik til huset.\nBrikken giver adgang til dit kontor og bygningen og bruges også til at til- og frakoble alarmen på dit kontor (se mere under ”Dit kontor”). Til brikken knytter sig en personlig kode, som også bliver lavet i forbindelse med udlevering af brikken.\nINCUBAs yderdøre på etage 5, 6 og 7 er åbne mandag-torsdag kl. 8.00 – 16.00, og fredag mellem 8.00 – 15.00. Uden for INCUBAs åbningstid bruges brikken også til yderdøre og elevatorer, hvor du skal taste din personlige kode.\nVed indflytning får virksomhedsejer udleveret nøgle og adgangsbrik ved personlig henvendelse i receptionen. Adgangsbrikken er personlig og udstyres med kode efter eget ønske. Nøgler gælder til eget lejemål og mødelokaler. Adgangsbrikken gælder til at komme ind i huset og til at afstille alarmer med.\nDer hører 1 cylinder og 2 nøgler med til hvert kontor-/laboratoriemodul. Ekstra nøgler skal bestilles i receptionen og er for virksomhedens regning. Udleverede nøgler og adgangsbrikker er til enhver tid INCUBAs ejendom og skal afleveres med fraflytning\nHvis du ønsker rengøring af dit kontor, henviser vi til Jysk Totalservice, som står for rengøring af alle arealer på INCUBA Katrinebjerg. For at høre mere om services samt pris, skriv til Anette på amp@incuba.dk, som vil formidle kontakten. Du er også velkommen til at lave aftale med andre rengøringsvirksomheder.\nHvis du ønsker rengøring af dit kontor, henviser vi til Navitas Rengøring, som står for rengøring af Navitas’ fælles arealer. For at høre mere om services samt pris, skriv til Bitten Søndergaard på e-mail: bitt@au.dk. Du er også velkommen til at lave aftale med andre rengøringsvirksomheder.\nHvis du ønsker rengøring af dit kontor, henviser vi til Jysk Totalservice, som står for rengøring af alle arealer på INCUBA Skejby. For at høre mere om services samt pris, skriv til Mette Bai Andersen på mba@incuba.dk, som vil formidle kontakten. Du er også velkommen til at lave aftale med andre rengøringsvirksomheder.\nHos INCUBA har vi affaldsløsninger ved alle vores huse. Du kan aflevere dit affald og pap/papir i de dertil opstillede containere. Du er altid velkommen til at kontakte receptionen, hvis du er i tvivl om, hvor du skal deponere dit affald.\nContaineren tømmes efter behov. Vær venlig at slå papkasser sammen, så de fylder mindre.\nContainer til diverse, brændbart affald tømmes efter behov. Er containeren fyldt op, må affaldet ikke stilles ved siden af. Gamle skærme, printere, inventar mv. skal den enkelte virksomhed selv sørge for at bortskaffe.\nBrugte farvepatroner kan afleveres i de respektive kasser i kopirummene.\nBrugte batterier kan afleveres i de respektive kasser i kopirummene.\nDu kan modtage og sende både post og pakker fra INCUBAs receptioner\nOmkring middag afleverer FM Navitas dagens post i receptionen. Vi sorterer og fordeler posten i virksomhedernes ”dueslag”, hvorefter du kan afhente den. Du skal selv sørge for at checke dueslaget.\nHar du udgående brevpost, afleverer du det i dertil indrettede kasser, som du finder i postrummet. INCUBA har en aftale med PostNord om at afhente breve og pakker:\n- mandag til torsdag kl. 14.15\n- fredag kl. 13.15\nUden for INCUBAs åbningstid (man. til tors. 8.30-16.00, fre. 8.30-15.00) kan du med din nøglebrik tilgå postrummet ved siden af receptionen. Således har du mulighed for at afhente post, når det passer dig.\nNår du modtager pakker eller anbefalede breve, bliver de afleveret i INCUBAs reception, som kvitterer for forsendelsen og giver dig direkte besked pr. mail.\nDu kan også sende pakker via INCUBA. Du skal blot aflevere dem i de dertil indrettede kasser, som du finder i postrummet ved INCUBAs reception med korrekt påsat pakkelabel. Pakkelabels kan købes online via PostNords website.\nSpecialpakker, som vil blive afhentet af DHL, Stafetten, Cykelbud eller andet fragtfirma, kan lægges i postrummet. Husk at vedlægge udfyldte, relevante papirer/fragtbreve.\nDu kan købe frimærker i begrænset omfang i INCUBAs reception.\nSom lejer ved INCUBA har du mulighed for at benytte dig af vores parkeringsarealer. Alle huse har et afgrænset antal parkeringspladser og individuelle betingelser for parkering. Lejemålene giver ret til at benytte parkeringspladser, så længe der er ledige pladser. Det er således ikke muligt at reservere en parkeringsplads.\nNår du flytter ind, vil du blive orienteret om de betingelser, der gælder for netop det hus, du flytter ind i. Er du i tvivl, er du altid velkommen til at kontakte receptionen i det hus, du er tilknyttet.


Fotograf i Assedrup ⇒ Få 3 gratis og uforpligtende tilbud. Klik her!\nFotograf Assedrup, Få op til 3 tilbud nu\nSkal du bruge en fotograf i Assedrup? Så kan der være rigtig mange penge og meget tid at spare. Vi er nemlig gået sammen med et dygtigt firma, hvor du kan indhente op til 3 gratis og uforpligtende tilbud på en billig fotograf i Assedrup. Det er let og hurtigt, og det behøver ikke at tage mere end 5-7 minutter for dig at beskrive din opgave. Du kan her på siden læse lidt mere om, hvordan du gør, og hvorfor det kan være en god idé.\nSådan indhenter du tilbud på fotograf i Assedrup\nNår du skal indhente tilbud på en fotograf i Assedrup, skal du først og fremmest klikke dig videre til vores samarbejdspartners hjemmeside. Dette kan du gøre via knappen i toppen af denne side. Her skal du beskrive din opgave så detaljeret som muligt. Det skal du gøre, så de dygtige fotografer Assedrup kan komme med et så konkret tilbud til dig, uanset om du skal have taget billeder til brylluppet, fødselsdagen eller blot ønsker et portrætfoto. Når du har beskrevet din opgave, vil du inden for kort tid modtage dine tilbud, hvor du har fuld frihed til at vælge, hvilke tilbud på fotograf i Assedrup, du ønsker at gøre brug af. Husk det er ganske gratis og uforpligtende, så ønsker du ikke at gøre brug af nogle af dem, kan du blot kassere dem.\nFor mange kan det virke uoverskueligt og meget uigennemsigtigt at hyre en fotograf i Assedrup. Der kan være mange gode om buddet, og det kan være svært helt at aflæse de forskellige tilbud. Her vil du modtage tilbud fra billige fotografer nær Assedrup, der kan hjælpe dig med at tage gode billeder til din begivenhed. Såfremt du har spørgsmål til nogle af serviceydelserne, så er du altid meget velkommen til at tage fat i vores samarbejdspartner, da de kan svare konkret på din spørgsmål.


Den nye grønne pagt - hvor mange tabte år har vi foran os? - Magasinet Europa\nDen nye grønne pagt – hvor mange tabte år har vi foran os?\nMagasinet Europa2021-11-12T13:52:41+01:00fredag, 12. november, 2021|\nUdfordringen med EU’s grønne ambitioner og The Green New Deal er den samme, som så ofte set i klimapolitikken: Den største del af planen er ambitioner og hensigtserklæringer, og kun en ret lille del er konkrete handlingsplaner. Selv Danmark gør langt fra nok – og hvis selv vores statsminister ikke er klar til at sætte konkret handling bag sine flotte ord før tidligst 2025, så er det svært at forestille sig, at det skulle lykkedes på EU-niveau.\nKommentar af Hinnerk Frech, Den Grønne Studenterbevægelse\nTEMA: EU OG KLIMA-GENERATIONEN | For lidt over et år siden skrev min medaktivist Johanne Krog Nedergård og jeg en kommentar i Magasinet Europa om, hvorvidt coronakrisen spænder ben for klimakampen. Dengang identificerede vi tre hovedproblemer: At klimakrisen i offentligheden de første måneder blev glemt på grund af den verdensomspændende coronakrise. At den danske regering indførte nogle første, men langt fra tilstrækkelige initiativer for at opnå Danmarks klimamål. Og ikke mindst, at nedlukningerne gjorde det meget mere vanskeligt at drive klimaaktivisme – og dermed også, at det blev meget svært at presse politikerne til at varetage deres ansvar for klimaet.\nNu er der gået lidt over et år – og det er på tide at se på, hvordan vi står i dag – dog kigger jeg denne gang lidt udover den danske grænse. Denne artikel er blevet skrevet ganske kort inden, og lidt under, COP26 i Glasgow, og derfor bliver det spændende at se, om klimatopmødet formår at ændre denne kommentars konklusion: At hovedproblemet stadig er, at politikerne kommer med en masse ambitioner og pæne ord, men stort set ikke med tilstrækkelig handling. Klimaaktivisterne verdenen over håber selvfølgelig, at COP26 for alvor bliver et gennembrud for den konsekvente klimahandling, der skal til for på en eller anden måde stadig at nå 1.5 graders målet, og om ikke andet i det mindste 2-graders målet fra Parisaftalen.\nMen lad mig være ærlig: Ofte har vi som klimaaktivister efterhånden oplevet, at masser af pæne ord ikke bliver fulgt op med de nødvendige konkrete initiativer. Hvor mange gange er klimatopmøder ikke allerede blevet udnævnt til ”det afgørende”, eller ”generationens vigtigste” møde? Og hvor mange gange skriver man ikke som klimaaktivist kommentarer, der ligner hinanden, fordi tingene ikke ændrer sig hurtigt nok. Også denne gang tegner COP26 til at blive lidt af en skuffelse. Alene antallet af lobbyister fra kulindustrien, der er højt sammenlignet med antallet af klimaaktivister og ikke mindst beslutningstagere fra stater, der allerede nu er hårdt ramt af klimakrisen, er ikke mindre end grotesk.\nMen lad os nu se lidt mere konkret på, hvad der er sket siden vores sidste kommentar. EU har siden sidste år lanceret sin såkaldte Green New Deal, et milliardtungt program til at genoprette de coronakriseramte økonomier indenfor EU, samtidig med at man ville sætte gang i den grønne omstilling. EU forpligter sig for første gang via lov til bindende klimamål. Dette er positivt, selvom målet om 55% procent reduktion i sammenligning med 1990 er en del fra Danmarks 70% mål, og også en del fra klimaaktivisters og grønne partiers krav om mindst 60-70% reduktion i de globale udledninger. Konkret blev der sat en del penge af til grønne initiativer, såsom vedvarende energiformer eller en stor fond til at finansiere bæredygtig og energieffektive bygningsprojekter og renovation af eksisterende bygninger. Slutteligt vil EU også lancere initiativer til at fremme cirkulær økonomi, altså kort sagt en økonomi, der i højere grad er baseret på genbrug og skånende ressourceforbrug, i stedet for en kultur af overforbrug og ”smid væk” tænkning. Disse ting er i princippet positivt, og små skridt i den rigtige retning.\nUdfordringen med EU’s grønne ambitioner og The Green New Deal er den samme, som så ofte set i klimapolitikken: Den største del af planen er ambitioner og hensigtserklæringer, og kun en ret lille del er konkrete handlingsplaner. Nu kunne man argumentere for, at Rom heller ikke blev bygget på en dag, og det er rigtigt. Også klimahandling tager tid. Men: Så meget tid har vi ikke mere, og mange effektive handlingsplaner har ligget i skuffen af videnskabsfolk, think-tanks, aktivister og grønne partier i lang tid.\nI stedet for endnu engang komme med masser af flotte ord og hensigter, burde man meget hurtigere tage fat i den tunge værktøjskasse. Her har EU dog en indbygget svaghed i forhold til klimahandling: Et af de mest effektive værktøjer kan EU ikke tage i brug, fordi Unionen ikke har kompetencer til at indføre skatter og afgifter på den samme måde, som stater har. Dermed bortfalder en CO2-skat på EU-niveau. Ikke desto mindre kunne EU være langt mere ambitiøs når det kommer til udfasning af ”sorte” subsidier i fossile brændstoffer eller brancher. Måske kunne EU også være kreativt og knytte mere af sine ydelser til medlemslandene til grønne projekter, eller endda indføremærkbare bonusordninger til lande, der klarer sig godt på klimaområdet. Det førstnævnte var i en vis grad del af corona-hjælpepakkerne, men det blev ikke gennemført konsekvent, som milliardprogrammer til flyselskaber viser. Internationalt set kunne EU bruge sin magt som stort internationalt marked, f.eks. igennem at sætte højere told på klimaskadelige varer. Den slags tiltag kunne tvinge andre lande til at følge med, fordi det kan sætte et stort internationalt incitament til at producere mere klimavenligt.\nNu kunne man indvende, at EU’s Green New Deal stadig befinder sig i starten af processen. Mange af de tiltag, som jeg lige netop har forslået, kunne rent faktisk blive en del af de konkrete initiativer, som lanceres under The Green New Deal senere hen. Men lad mig være ærlig: Erfaringerne fra tidligere, storslåede klimainitiativer, giver mig anledning til store tvivl. Hvis det bliver som sædvanligt, jamen så bliver de konkrete tiltag hen ad vejen en del mindre ambitiøse end de flotte ord ved lanceringen af de grønne genstartspakker.\nEt lidt mere teknisk, men vigtigt, problem i klimakampen er i øvrigt, at EU (og mange medlemslande, herunder i høj grad Danmark) stadig pynter på CO2-regnskabet. For at opnå den størst mulige effekt burde EU konsekvent medregne de emissioner, som også kaldes for ”eksterne” eller ”indirekte” CO2-udledninger, altså fx. de udledninger, som varer købt i EU, men produceret i Kina, har udledt i Kina. Fordi varen er produceret til og købt af EU-borgere, burde disse udledninger regnes med i EU-regnskabet og de nationale regnskaber. Hvis ikke man tager højde for disse udledninger, og f.eks. indberegner dem i told, er der fare for, at virksomheder bare flytter deres CO2-udledninger til lande udenfor EU. Så reducerer EU måske, men set på verdensplan nytter det ingenting. Og vi skal tænke klima på verdensplan, fordi det hele hænger sammen.\nProblematisk er det også, at EU med det grønne genopretningsprogram i en vis grad satser på grønne løsninger, hvis ”grønhed” er tvivlsom. Eksempler er biomasse og brint. Produktionen af brint er uhyre ineffektiv med henblik på energiforbrug, og den brugte energi kan på nuværende tidspunkt sagtens være fossil. Biomasse er i modsætning til olie vedvarende, idet vi producerer ny biomasse hele tiden, men når den bliver brændt af, udleder den også CO2. Det hjælper i øvrigt heller ikke, at der ofte bliver brugt skove eller monokulturer af f.eks. majs til at producere biomasse. Bare kig til Nordvesttyskland, hvor endeløse majsmarker er så stort et problem for biodiversiteten, at man efterhånden er begyndt på at plante nogle små striber med blomster ved siden af.\nEn sidste problematik på EU-plan, som jeg gerne vil komme ind på, bliver heller ikke løst af The Green New Deal og 55%-planen. Det er fuldstændig lige meget, hvor mange grønne planer EU har, hvor høje ambitionerne er, hvis ikke der bliver sat en stopklods for sorte økonomier og fossile brændstoffer hurtigst muligt. Lad mig kort forklare: Det er dejligt, at der bliver sat nogle milliarder af til en bæredygtig bygningsfond – det gør bare ikke meget forskel, hvis subsidier for fossile brændstoffer og sorte byggematerialer ikke forsvinder, eller endda er højere. En Green New Deal alene hjælper ikke, så længe EU med milliarder af skattekroner redder flyselskaber som bliver ledet uden økonomisk fornuft, og ansvar for klimaet. Alle gode ambitioner er nytteløse – kig for eksempel til Danmark – når transportaftaler endnu engang indeholder flere penge til motorveje end til jernbanen. Så længe handlingen ikke er konsekvent grønt, og så længe helhedsbilledet endda modsiger den grønne omstilling, jamen så er alle gode hensigter værdiløse. Og det gælder alle steder, om det er Danmark eller EU.\nFor et stykke tid siden var jeg tilhører på en konference i FN-byen i København op til COP-26, som handlede om bæredygtig energi og finans. Her var også statsministeren Mette Frederiksen til stede. I et diplomatisk, men tydelig skældud opsummerede chefen for det internationale energiagentur hele problematikken med de grønne genoprettelsespakker. I marts 2020 havde agenturet opfordret verdens ledere til at investere massivt i vedvarende energi i deres coronapakker, for at undgå energiknaphed, dyre energipriser, og for at komme i mål med Parisaftalen. Af de samlede, verdensomspændende genopretningspenge, påpegede han, er kun 3% gået til vedvarende energiformer. Den største del af pengene er gået til en fossil-baseret genopretning af verdensøkonomien. Med fatale konsekvenser for energimarkedet: På grund af den enorme efterspørgsel for kul og olie er energipriserne skudt i vejret, og vi kommer alle sammen til at mærke det denne vinter. En kraftig opbygning af vedvarende energikilder kunne have forhindret dette, lød det fra den internationale topchef. Endnu mere fatale konsekvenserne har det dog for klimaet: Endnu en chance for grøn omstilling er blevet misset. Endnu en gang, hvor man kunne have handlet konsekvent, er der kun blevet talt, frem for handlet. Og endnu engang stiger verdens CO2-udledninger til rekordhøje niveauer.\nTil konferencen fik jeg selv den sjældne mulighed at stille et spørgsmål direkte til den danske statsminister Mette Frederiksen. Jeg spurgte, hvornår hun endelig vil sætte handling bag sine mange flotte ord og lukke det kæmpestore hul mellem regeringens klimaambitioner og dens handling virkeligheden. Den er – som regeringens eget klimaråd påpegede – langt fra tilstrækkelig. Overraskende nok gav statsministeren mig delvist ret – for så at trøste mig med, at planerne var på vej, og at de konkrete tiltag alle sammen nok skulle være der til 2025. Hun argumenterede i retning af, at Rom heller ikke blev bygget på en dag. Problemet er bare, at Rom heller aldrig var blevet færdig, hvis man ikke en dag var gået ordentlig i gang. Og det er det, vores politiker mangler at gøre. Det blev tydeligt på konferencen, at internationale politikere, embedsmænd og topledere er imponeret over Danmarks klimapolitik – sammenlignet med andre lande er Danmark duks. Men selv Danmark gør langt fra nok – og hvis selv vores statsminister ikke er klar til at sætte konkret handling bag sine flotte ord før tidligst 2025, så er det svært at forestille sig, at det skulle lykkedes på EU-niveau.\nDerfor lyder min konklusion ligesom Den Grønne Studenterbevægelses slogan for sidste års demonstration til Folketingets åbning: Endnu et tabt år. Siden er der gået endnu et år tabt. Hvor mange flere år vil der gå tabt igen?\nHinnerk Frech, aktivist i Den Grønne Studenterbevægelse\nBillede i artiklens top: /Flickr/News Øresund/Johan Wessman/\nLæs hele temaet “EU og klima-generationen”\nMå Danmarks forsvar være med? 13/05/2019\nFinlands præsidentembede er blevet stækket, men er… 27/01/2018\nDet nordiske sprogfællesskab er en værdifuld ressource 09/06/2016\nCopyright 2021 Magasinet Europa | All Rights Reserved |


Feriebolig, Georgetown, TN, US: Feriehuse m.m. | HomeAway\nFind det bedste sted i Georgetown\nFind den perfekte feriebolig til dit ophold i Georgetown\nOpdag Georgetowns unikke charme med et ophold i et feriehjem. Denne by har noget for enhver. Har du brug for mere plads til en ferie med familien, vennerne eller blot til et romantisk ophold? Ferieboliger har ofte både separat spiseplads og rummelige stuer.\nOplevelser og attraktioner i og omkring Georgetown\nHåber du på at finde oplevelser under dit ophold? Selvom det kan være fristende at blive i din hyggelige feriebolig hele dagen, så tag et smut ud, og oplev alt, der gør Georgetown til et skønt rejsemål. Her er nogle af de største attraktioner, som ligger højst 50 km fra byens centum:\nBear Trace at Harrison Bay (17,9 km)\nHarrison Bay Statspark (19,9 km)\nEagle Bluff Golfklub (24,9 km)\nThe Honors Course (24,9 km)\nWhite Oaks Golfbane (26,3 km)\nUanset om du leder efter spændende udendørs aktiviteter eller bare vil nyde omgivelserne, er Georgetown et fantastisk sted at nyde naturen. Her er nogle få af områdets mest utrolige seværdigheder, som alle ligger mindre en 50 km fra byens centrum:\nTinsley Park (12,8 km)\nHiwassee Wildlife Refuge (13,4 km)\nSwinging Bridge Park (23,5 km)\nFlyv til Chattanooga, TN (CHA-Chattanooga Metropolitan), som er den nærmeste lufthavn og som ligger 36 km fra byens centrum.\nHvor skal jeg overnatte nær Georgetown, TN, US?\nVores annoncer i 2019 tilbyder et stort udvalg af 58 ferieboliger nær Georgetown. Fra 44 Feriehuse til 10 Træhytter – du kan finde unikke ferieboliger til et uforglemmeligt ophold med familie og venner. På HomeAway finder du det bedste sted at overnatte nær Georgetown på en længere ferie eller et hyggeligt weekendophold.\nHomeAway tilbyder en lang række ferieboliger i nærheden af spændende seværdigheder i Georgetown. De mest populære seværdigheder, som HomeAways feriegæster overnatter i nærheden af, er:\nRed Clay State Historic Park: 149 feriehuse\nJohn Ross Hus: 387 feriehuse\nCleveland Speedway: 95 feriehuse\nRegional Park: 36 feriehuse\nDer er også en lang række andre seværdigheder i Georgetown, som du kan finde en feriebolig i nærheden af på HomeAway. Brug søgefeltet for at se udvalget af ledige ferieboliger i nærheden af din foretrukne seværdighed.\nJa, selvfølgelig. HomeAway tilbyder 44 Feriehuse i Georgetown. Blandt andre populære typer af ferieboliger i Georgetown finder du:\nJa, du kan vælge din foretrukne feriebolig med pool blandt vores 5 ferieboliger med pool i Georgetown. Brug søgefeltet for at se udvalget af ledige ferieboliger.


Dansk restaurant i København – traditionel dansk mad\nDer findes intet så lækkert som dansk mad, der er lavet fra bunden og med kærlighed. Hos Restaurant Vita, en dansk restaurant i København, kan du hver dag bestille traditionelle danske retter, som eksempelvis andesteg med svesker og stegt flæsk med persillesovs.\nVores frokostmenu byder på traditionel dansk frokost i København. Vælg Vita’s luksusplatte med karrysild, æg og rejser, roastbeef, lun rødspættefilet med hjemmerørt remoulade og vesterhavsost og få det bedste fra den danske smørrebrødstradition, eller dyk ned i en sprød saftig flæskestegssandwich fyldt med hjemmelavet rødkål og agurkesalat, der sender dig i (mad)himlen. Se hele vores frokostmenu her!\nKlassisk og traditionel dansk mad tager mange afskygninger og kommer i både varm og kold form. Hos Restaurant Vita har vi sørget for en aftenmenu, der har det bedste med fra det danske borgerkøkken. Indtag en omgang flæskesteg med sprøde svær og tilbehør eller en steak af oksemørbrad med hjemmelavede pommes frites og sause bernaise i vores historiske og hyggelige lokaler i Store Kongensgade 25, som i årtier har budt store personligheder fra den politiske og kulturelle scene velkommen.\nØnsker du en aften på en dansk restaurant i København, der tager dig med til en svunden tid, er Restaurant Vita et besøg værd.\nDanmarks nationalret – stegt flæsk i København\nStegt flæsk og persillesovs har uden tvivl været en populær spise rundt omkring i de danske hjem siden 1800-tallet, da danskerne lod sig inspirere af det franske køkken. I 2014 stadfæstede danskerne retten som deres nationalret, og vi hos Restaurant Vita derfor stolte over dagligt at servere stegt flæsk i København ad libitum for københavnerne og gennemrejsende, som ønsker at smage et stykke af dansk madkultur.\nDansk restaurant i København – kontakt os\nKontakt Restaurant Vita på 33 11 80 11, hvis du har spørgsmål til vores menukort eller ønsker at booke på en skøn dansk restaurant i København.


Spildansknu Bonuskode august 2021 750 kr. + 50 free spins\nSpildansknu giver dig 100% dansk underholdning, og det er ikke alt. De har nemlig også en Spildansknu bonus på op til 750 kr + 50 Bonus spins med den særlige Spildansknu bonuskode.\nFå Spildansknu bonuskode\nHvad giver en Spildansknu bonuskode?\nDette sker allerede inden, du har indbetalt dit første beløb. Derefter får du en indbetalingsbonus på op til 750 kr + 50 Gratis Spins på Fire Joker hos Spildansknu, efter din første indbetaling over 50 kr.\nSpilDanskNu velkomstbonus: op til 750 kr + 50 Bonus spins\nGennemspilskrav: 10 gange indenfor 60 dage\nSpilDanskNu bonuskode: AFSLØR\nKampagnen er aktiv fra d. 19. juni 2020. Gratis spins på Multifruit 81 har en værdi af 0,20 kr. (50 Bonus spins har en værdi af 10 kr.) BONUS750 koden gælder kun én gang, ved første indbetaling. Beløb opnået med bonuskoden har et gennemspilskrav på 10 og skal spilles indenfor 60 dage af indløsning tilbudet. Bonus spins på Fire Joker har en værdi af 0,50 kr. (50 Bonus spins har en værdi af 25 kr.) Gevinster opnået på ovennævnte spins har ingen gennemspilskrav. Du får automatisk en Spildansknu bonus i form af 50 Gratis Spins på Fire Joker, når du tilmelder dig og indbetaler med en spildansknu bonuskode.\nKort og godt ser din bonus således ud:\nStørst mulige Spildansknu velkomstbonus – op til 750 kr + 50 Bonus spins. Kun for nye kunder.\nFree spins – 50 Bonus spins har en værdi af 10 kr.\nOmsætningskrav og bonussens udløb – Spins har ingen gennemspilskrav værdi indenfor 60 dage.\nHvis du er træt af at spille på online casinoer, som alle har hovedsæde et eller andet sted i udlandet, og du gerne vil spille på et mere lokalt casino, så skal du overveje at spille på Spildansknu. Spildansknu er et 100% danskejet casino og har hovedsæde i Danmark. Dette betyder naturligvis også, at de har en dansk licens, som bliver udstedt af Spillemyndigheden.\nDer er dog visse krav som skal overholdes før du kan hæve din Spildansknu bonus fra din konto. For det første er der et gennemspilskrav på 10 gange dit bonusbeløb, og dette krav skal gennemspilles inden for 60 dage. Hvis du vinder gevinster på Gratis Spins, så er der for det andet et gennemspilskrav på 10 gange og disse skal gennemspilles inden for 60 dage. Regler og vilkår gælder.\nAnmeldelse af Spildansknu Casino\nEn af tingene, man først bemærker på Spildansknu er, at casinoet har en meget brugervenlig brugeroverflade, som er meget nem at finde rundt i. Det er meget vigtigt for casinoer, at det har et flot udseende, eftersom man jo hurtigt kommer til at tilbringe en del tid på casinoet.\nSpildansknu er designet i lyse farver med en orange baggrund. Selve opbygningen af siden er meget overskuelig, og med den store menu i toppen af siden er det nemt at finde hen til de spil, som man leder efter.\nDet er lige så nemt at oprette en konto, som det er at få din Spildansknu bonus. Der er faktisk kun få nemme trin som skal gennemgås.\nDet eneste som du skal bruge for at kunne oprette en konto, er at have dine personlige oplysninger ved hånden. Spildansknu skal bruge dit CPR nummer og telefonnummer, navn og adresse.\nSpillemyndigheden har nemlig et krav om at alle danske casinoer skal kræve at spillerne logger ind med deres NemID. Det kan måske virke lidt irriterende hele tiden at skulle bruge dette, men det er simpelthen for at sikre, at din konto ikke bliver brugt mod din vilje.\nSom med alle andre casinoer, så skal du være fyldt 18 år før du kan få lov til at spille på casinoet, og så skal du være inden for landets grænse for at kunne spille på casinoet.\nEkstra kampagner hos Spildansknu\nSpildansknu har ikke kun et tilbud med god startbonus, men de har også ofte meget attraktive kampagner for deres eksisterende kunder. De har blandt andet i december en kampagne som hedder ”Fire Joker”, hvor det eneste du skal gøre er at spille for mindst 100 kr. på Fire Joker maskinen. Der er altså ikke behov for en Spildansknu kampagnekode til denne Spildansknu kampagne.\nHvis du vil vide hvad deres nuværende kampagne er, så kan du se på Spildansknus kampagne side, hvor der ofte kommer nye og spændende kampagner. Casinoet har også tidligere haft en kampagne som hed ”Lørdagskylling” hvor du kunne vinde 52 kyllinger, eller en kylling for hver lørdag i året.\nDet er både kreative, sjove og ofte generøse kampagner, og det giver et stort plus i vores bog, at der er meget mere at komme efter end blot den indledende Spildansknu velkomstbonus.\nDer er visse krav, som skal overholdes for at kunne gøre brug af kampagner og bonusser på Spildansknu. Det er vigtigt, at man er klar over at alle bonustilbud er begrænset til ét pr. husstand, e-mail adresse, IP-adresse, betalingskort eller bankkonto, medmindre andet er angivet.\nMan kan også kun have én aktiv Spildansknu bonus ad gangen. Med andre ord skal en bonus gennemspilles, før man kan aktivere en ny bonus.\nSom med din Spildansknu bonus er der på alle kampagner også et krav om, at man skal gennemspille bonussen et vist antal gange, inden man kan hæve beløbet fra kontoen. Der kan være forskellige krav alt efter, hvilken bonus eller kampagne det er, men fælles er, at hvis ikke man når at gennemspille bonussen inden for den angivne tidsfrist, så bortfalder bonussen. Husk altid at læse regler og vilkår.\nSpilleautomater hos Spildansknu\nMed den store Spildansknu bonus i hænderne, hvad kan du så rent faktisk bruge den på? Hvis du gerne vil spille på et casino, hvor der er en masse forskellige spilleautomater som du kan vælge imellem, så er Spildansknu et meget godt valg.\nCasinoet har en masse spillemaskiner fra de mest populære spiludviklere Microgaming og Play N Go. Her vil du genkende nogle af de elskede spil som Jungle Jim, Grim Muerto og Super Flip, eller andre klassikere som Cloud Quest, Eye of the Kraken, Gemix, Spin Party eller Pimped. Du er altså andre ord sikker på, at du vil finde et spil som helt sikkert kan holde dig underholdt i flere timer.\nFordi spillene er fremstillet af verdenskendte udviklere, så er du også sikker på at du vil få adgang til spil som er af den bedste kvalitet. Du finder også en lidt speciel afdeling som du ikke finder i mange andre casinoer, der er her tale om ”Hyggespil”, som er nogle af de lidt mere afslappede spil som de kendte spil som Backgammon, Yatzy eller 7-kabale.\nEftersom Spildansknu er 100% danskejet, så kan du gå efter jackpot på den danskproducerede spillemaskine Mexico, som er lavet i samarbejde med spillerne og ligner mange af de landbaserede spillemaskiner som man kender fra bodegaerne.\nKlassiske casinospil hos Spildansknu\nHvis du keder dig med alle de forskellige spillemaskiner, eller måske i det hele taget bare er mere til de klassiske casino spil, så vil du sikkert ikke blive skuffet af Spildansknu udvalget. Her finder du nemlig en masse af de traditionelle bordspil som roulette, blackjack, video poker og mange andre.\nI modsætning til andre casinoer på det danske marked så har Spildansknu ikke noget live casino. Det trækker lidt ned, at der ikke er mulighed for at spille med live dealere, da det efterhånden er blevet en selvfølge på de fleste casinoer.\nSpil for sjov hos Spildansknu\nHvis du gerne vil spille på Spildansknu, men du ikke er helt rolig med ideen om at skulle betale for at spille, eller hvis du gerne bare vil spille lidt for sjov, så er der råd for det. På Spildansknu har du nemlig muligheden for, at prøve alle spillemaskinerne for sjov, inden du beslutter dig for om maskinen er noget, som du ønsker at spille videre på.\nSpildansknu Ind- og udbetaling\nFor at komme i gang med at spille online på Spildansknu, så skal du indbetale penge på din konto. Dette er også nødvendigt for at du kan gøre brug af din Spildansknu bonuskode, så du kan modtage din Spildansknu bonus på op til 750 kroner.\nFor at indbetale penge på din konto kan du bruge flere forskellige metoder. Du kan enten bruge dit dankort, men du kan naturligvis også bruge de mest gængse internationale kreditkort såsom VISA Kort, VISA Electron, Mastercard eller Maestro.\nDu kan dog ikke bruge gængse e-wallets som Paypal eller Neteller. Som noget helt nyt, så kan du faktisk også foretage dine indbetalinger ved brug af MobilePay. Der er et minimumbeløb på 100 kroner, når det gælder indbetalinger. De fleste spiludbydere har ikke et gebyr på transaktioner, men det slipper du altså ikke for på Spildansknu.dk. De oplyser tilmed ikke, hvad gebyret er, og det er ærligt talt for slapt, Spildansknu!\nHvis du er på farten og ikke har adgang til en computer, så behøver du ikke at være nervøs for, at du ikke kan foretage en indbetaling eller modtage en udbetaling. Det er nemlig muligt at klare det hele via din mobile enhed, og her er der ingen gebyrer for processen.\nNår det kommer til udbetaling så er det hele meget nemt, eftersom du skal bruge dit NemID for at tilmelde dig til Spildansknu, så er din konto allerede sat op til udbetalinger, med andre ord er det den konto som er knyttet til dit NemID, hvor dine gevinster vil blive udbetalt til. Når du har startet udbetalings processen så vil din gevinst bliver udbetalt indenfor fire hverdage.\nDu kan mindst hæve 200 kroner fra din konto, du kan maksimalt få 50.000 kroner udbetalt fra din konto, disse udbetalingsgrænser nulstilles hver 24 timer, og du kan så atter igen få udbetalt penge til din konto. Spildansknu siger, at de forbeholder sig rettigheden til at iværksætte yderligere kontrol vedrørende udbetalinger fra 5.000,00 kr. til 50.000,00 kr., og at det i disse tilfælde kan tage lidt flere dage at gennemføre udbetalingen.\nIndstil din egen betalingsgrænse\nHvis du gerne vil fastsætte et beløb for, hvor meget der maksimum kan overføres til din konto, så kan du under ’indstillinger’ på ’min konto’ selv bestemme, hvor meget der skal kunne overføres hver dag. Hvis du vil hæve grænsen, så vil der gå 24 timer, før det træder i kraft, dette er simpelthen for at give spillerne tid til at overveje, om de virkelig vil hæve grænsen. Hvis du derimod vil sænke den maksimale grænse, så vil det træde i kraft med det samme.\nDu behøver ikke være nervøs for, om Spildansknu håndterer dine informationer fortroligt, for platformen gør brug af den seneste kryptering og bruger 128 bit SSL kryptering, hvilket er det samme som mange verdensberømte online butikker også bruger. Med andre ord bruger de meget energi på at sørge for, at deres spillere føler en vis sikkerhed når de spiller på casinoet. På den måde er du sikker på, at alt som du sender til siden er 100% sikkert og krypteret.\nSpildansknu på mobil\nHvis du ofte er på farten, men stadig gerne vil spille casino på Spildansknu, så vil du sikkert blive glad for, at høre at siden har en mobiloptimeret hjemmeside, hvilket betyder, at du kan spille på alle de spillemaskiner som du er vant til fra websiden på din mobil. Der er ikke nogen Spildansknu app, som du skal downloade, det eneste du skal gøre er, at indtaste web-adressen og logge ind på din konto, og så har du adgang til alle spillene fra din mobil eller tablet.\nPå mobilen skal du kun bruge dit brugernavn og din adgangskode, du slipper altså med andre ord for, at skulle bruge NemID for at logge ind. Du skal dog have logget ind med din NemID konto fra en computer for at kunne spille på mobilen.\nNår man spiller på online casinoer, kan man nogle gange løbe ind i problemer der kræver kyndig vejledning fra casinoets kundeservice. Heldigvis er Spildansknu kundeservice en af de bedre, som vi har oplevet.\nKundeservicen er tilgængelig alle ugens dage via mail, og mellem 9:00 og 15:00 kan man komme i kontakt med dem via deres live chat. Begge dele fungerer absolut, som man forventer, og hvis du sender dem en e-mail, så vil du hurtigt modtage et svar. Vi havde dog ønsket, at man også kunne komme i kontakt med dem via telefon, men chatten fungerer rigtig godt.\nSamlet vurdering af Spildansknu\nSpildansknu er meget brugervenligt, og det at de har en dansk licens betyder, at du får dine gevinster udbetalt skattefrit. Der bliver hele tiden tilføjet nye spil til deres platform, så du kommer bestemt ikke til at kede dig.\nFirmaet bag Spildansknu arbejder hele tiden på at optimere hjemmesiden så du får så god en oplevelse som mulig, og så er den store Spildansknu bonus på op til 750 kroner, som du kan sikre dig med vores Spildansknu bonuskode svær at hamle op med – regler og vilkår gælder +18.\nTag imod din Spildansknu bonus ved at bruge vores Spildansknu bonuskode, som du finder forneden.\nCasino bonus » Spildansknu Bonuskode